25 miliona nezaposlenih u svijetu do 2010. - Klix.ba\nGlobalna ekonomska kriza povećat će broj nezaposlenih u svijetu za 25 miliona do 2010. godine, upozorio je u ponedjeljak glavni tajnik Organizacije za ekonomsku saradnju i razvoj (OECD) Angel Gurria.\n"Na putu smo da izgubimo između osam i 10 miliona radnih mjesta u članicama OECD-a i 20 do 25 miliona širom svijeta u razdoblju do 2010. godine", izjavio je Gurrija francuskom radiju BFM, prenose agencije.\nMeđunarodna organizacija za rad je ranije prognozirala da bi broj nezaposlenih u svijetu mogao porasti za 20 miliona i dostići rekordni nivo od 210 miliona do kraja 2009.\nGurria je također kazao kako evropske zemlje treba da povećaju troškove za stimulativne pakete kako bi potaknule svoje privrede i predložio da Evropska centralna banka snizi kamatne stope zbog pada inflacije.\nEvropska unija treba "ići dalje" od fiskalnih stimulativnih paketa koje je već donijela, a koji dostižu 1,4 posto bruto domaćeg proizvoda budući da "sve druge velike zemlje idu iznad tog nivoa", rekao je Gurria.\nOn je naveo da su privrede OECD-a u recesiji u tekućem tromjesečju i da će ostati u recesiji bar još u prvoj polovini iduće godine, pri čemu će mnoge zemlje biti u recesiji tokom najvećeg dijela 2009.\n"Prognoziramo oporavak krajem 2009. i slab rast u 2010.", kazao je Gurria.\nKomentirajući produbljivanje krize, on je ocijenio da je "reguliranje i nadgledanje krize bilo skandalozno neuspješno".


Haftar poslao pismo Putinu: Prijatelju moj, hvala za pomoć Libiji - Sputnjik Srbija\n02:54 08 Avgust 2020\n14:10 17.01.2020 (osveženo 14:13 17.01.2020) Preuzmite kraći link\n„Poštovani gospodine predsedniče Ruske Federacije, prijatelju moj! Lično sam zahvalan zbog napora Rusije po pitanju uspostavljanja mira i stabilnosti u Libiji“, navodi se u pismu koje je Haftar poslao Putinu.\nHaftar je rekao i da je spreman da primi poziv da poseti ponovo Rusiju kako bi se nastavio započeti dijalog.\nOn je istakao da je spreman da potpiše sporazum o primirju, ali samo ako se ispuni čitav niz uslova.\nHaftar pak nije precizirao o kakvim uslovima je reč.\nPodsetimo, Haftar tokom međulibijskih pregovora u Moskvi, održanih ove sedmice, nije potpisao sporazum o primirju sa Fajezom Saradžom, predstavnikom Vlade u Tripoliju.\nzahvalnost, Halifa Haftar, Libija


Održan okrugli sto o rizicima od zloupotrebe neprofitnog sektora u cilju finansiranja terorizma\nIstraživač CENTRA Filip Stojanović učestvovao je na okruglom stolu „Rizici od zloupotrebe neprofitnog sektora u cilju finansiranja terorizma“ koji je organizovala Kancelarija ? za saradnju sa civilnim društvom 14. maja 2018. godine u Novom Sadu u saradnji sa Upravom za sprečavanje pranja novca Ministarstva finansija i Misijom OEBS u Srbiji. Okrugli sto bio je namenjen predstavnicima organizacija civilnog društva u Srbiji. Cilj skupa bilo je informisanje i upoznavanje učesnika sa potencijalnim rizicima od zloupotrebe organizacija civilnog društva u svrhe finansiranja terorizma.\nSkup na kome je učešće uzelo više od 30 predstavnika organizacija civilnog društva otvorio je Žarko Stepanović, v.d. direktor Kancelarije za saradnju sa civilnim društvom, koji je ocenio da je razvijanje odnosa saradnje između javnog, privatnog sektora i neprofitnih organizacija od kritičnog značaja za razumevanje rizika sa kojima se suočavaju neprofitne organizacije i kreiranje strategija za ublažavanje rizika, podizanje svesti, povećanje delotvornosti i očuvanje kapaciteta za borbu protiv finansiranja terorizma u neprofitnom sektoru. Uvodna izlaganja imali su i Dragan Marinković, pomoćnik direktora Uprave za sprečavanje pranja novca, i Zoran Popović iz Odeljenja za vladavinu prava i ljudska prava, Misija OEBS u Srbiji.\nU drugom panelu skupu se obratila Dragana Vidaković iz Službe za borbu protiv terorizma i ekstremizma Ministarstva unutrašnjih poslova Republike Srbije koja je predstavila Nacionalnu strategiju za sprečavanje i borbu protiv terorizma za period 2017-2021. Posebno je naglasila da je neophodno uspostaviti odgovarajuće institucionalne i operativne mehanizme za saradnju sa neprofitnim sektorom uz istovremeni rad na podizanju svesti i bezbednosnoj kulturi građana, kao i jačanje komunikacije i saradnje državnog i civilnog sektora u oblasti sprečavanja širenja ekstremizma i radikalizacije. Nakon toga, Đorđije Vujičić, rukovodilac Grupe za sprečavanje finansiranja terorizma, Uprave za sprečavanje pranja novca predstavio je publikaciju „Rizici od zloupotrebe neprofitnog sektora u cilju finansiranja terorizma“ koju je pripremila Uprava za sprečavanje pranja novca u saradnji sa Misijom OEBS u Srbiji.\nBojana Selaković je ispred Građanskih inicijativa govorila na temu uticaja zakonodavstva o sprečavanju pranja novca i finansiranja terorizma na okruženje za delovanje građanskog društva, sa osvrtom na najbolje i najlošije prakse iz Evropske unije.


Tesla Feature 3 (Bela) - TFP3W mobilni telefon cena, cene Srbija, prodaja Beograd Novi Sad Niš\nTesla Feature 3 (Bela) - TFP3W mobilni telefon cene\n2.8", Broj megapiksela kamere 0.3... specifikacija\nVeličina ekrana 2,8", Zadnja kamera 0,3 Mpix\nAlpha S1 Beli mobilni telefon\nEPonuda nije internet prodavnica već Vam omogućava da brzo i lako nađete Tesla Feature 3 (Bela) - TFP3W mobilni telefon po najjeftinijoj ceni. Naš cilj je da kupci budu što bolje informisani o ponudi Tesla mobilni telefon Feature 3 (Bela) - TFP3W na tržištu Srbije. Vrlo lako nalazite željeni proizvod za kategoriju Mobilni telefoni cene, ne morate da lutate od sajta do sajta za Tesla Mobilni telefoni, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Tesla Feature 3 (Bela) - TFP3W mobilni telefon sa PRODAVCEM. EPonuda ne može da garantuje potpunu tačnost specifikacije i slika za Tesla Feature 3 (Bela) - TFP3W mobilni telefon. Pre kupovine, podatke za Tesla mobilni telefon Feature 3 (Bela) - TFP3W proverite na sajtu PROIZVOĐAČA.


Energetsko stanje se poboljšava\nEkipe stručnjaka rade na aktiviranju proizvodnih kapaciteta Termoelektrane Kosovo B, koja je isključena zbog poplava koje su zahvatile ugljenokop kod Obilića, nakon čega je na Kosovu došlo do problema u snabdevanju električnom energijom.\nKako se u međuvremenu voda povukla iz postrojenja, zvaničnici Kosovske elektroenergetske korporacije kažu da se snabdevanje strujom poboljšava. Iako se još uvek ne zna kolika je šteta, ocenjuje se da su radnici Elektrenergetske korporacije Kosova reagovali pravovremeno. Oprema se čisti i testira. Komercijalni direktor Kosovske energetske korporacije Paljok Beriša kaže da je usled probijanja brane na reci Sitnica došlo do poplave površinskog kopa, te je voda poplavila postrojenja TE Kosovo B, posle čega je ona isključena:\n“Voda se povukla i sada možemo slobodno da radimo na aktiviranju sistema. Termoelektrana B će biti uključena kada za to dođe vreme.”\nPošto je isključena Termoelektrana B, koja proizvodi više od 500 megavati časova struje, trenutno funkcionise Termoelektrana A koja proizvodi 120 megavati časova, a uvoz je povećan i iznosi 350 megavati, što je dovoljno da se snabdevanje strujom reguliše. Ali, pored tehničkih problema, došlo je i do finansijskih troškova zbog povećanog uvoza struje. Paljokaj kaže da su redukcije na snazi, ali ne toliko drastične. Naime, potrošači iz kategorije A imaju struju 24 časa dok uz restrikcije ta grupa pet sati ima, a jedan sat nema struju. Grupa B četiri sata ima struje, a dva je nema ili tri ima a tri nema, dok katerorija C četiri sata struje nema a dva je ima:\n“To je aktuelni plan, koji se može promeniti nadamo se na bolje, pošto očekujemo da se Termoelektrana B stabilizuje.”\nŠef UNMIK-a Soren Jesen Petersen izjavio je, posle sastanka sa premijerom Kosova Bajramom Kosumijem, kako se nada da će kosovske vlasti uspeti da pored političkih kriza uspešno rešavaju i probleme izazvane prirodnim nepogodama:\n“Suočavamo se sa krizama i prirodnim nepogodama, stoga je veoma važno da Vlada pokaže sposobnost rukovođenja i da brzo reaguje.”\nŠef UNMIK-a je sa Kosumijem obišao Termoelektranu Kosovo B, koja je glavni proizvođač struje na Kosovu, pa se njenim aktiviranjem očekuje poboljšanje energetske situacije.


pink.rs | Otvoren rekonstruisani muzej u Mladenovcu - Vesić: Vrednost investicija oko 30 miliona dinara\nPosle skoro 10 godina danas je otvorena rekonstruisana zgrada Muzeja Mladenovca, a prema rečima zamenika gradonačelnika Gorana Vesića vrednost investicija je oko 30 miliona dinara.\n- Mislim da opština Mladenovac nije mogla da dobije lepši poklon za svoj dan, a danas je dan te opštine, od otvaranja muzeja - rekao je Vesić i dodao da taj muzej radi u okviru Muzeja Grada Beograda i da je skoro 10 godina bio zatvoren.\n- To je sramota, ali ovo nije ni prvi ni poslednji muzej u Srbiji koji nije radio duže od 10 godina - naveo je Vesić i podsetio da nisu radili ni Narodni muzej, ni Muzej savremene umenosti.\nOn je kazao da su obnovu Muzeja Mladenovca inicirali Grad Beograd i Muzej grada Beograda i istakao da je vrednost investicije oko 30 miliona dinara.\n- Mislim da je veoma važno da oni koji žive u Mladenovcu, a posebno mladi, mogu ovde da vide izložbe. Danas, recimo, mogu da vide izložbu ''Ćilim'', a videće i druge izložbe i na taj način podižemo kvalitet života stanovnika Mladenovca - poručio je Vesić.\nKako je istakao, otvaranje muzeja u Mladenovcu je posebno značajno jer Grad Beograd time pokazuje da ne brine samo o velikim muzejima.\n- Prošle godine, 20.oktobra, otvoren je Muzej savremene umetnosti, a ove godine, na Vidovdan 28.juna, otvoren je Narodni muzej, a otvaranjem muzeja u Mladenovcu pokazujemo da su za nas svi delovi Beograda jednaki - kazao je Vesić.\nOn je podsetio da će zgrada stare Vojne akademije na uglu Resavske i Nemanjine ulice biti rekonstruisana i pretvorena u Muzej grada Beograda.\nKako je rekao, za razliku od Narodnog muzeja i Muzeja savremene umetnosti, koji su već postojali kao muzeji, ova zgrada nije bila muzej i biće nov muzej po kvadraturi veći od Narodnog muzeja.\n- Mi radimo sve da bi sledeće godine počela rekonstrukcija. Iza nas je četiri-pet godina mukotrpnog rada, ali smo uporni jer želimo da konačno Muzej grada Beograda dobije svoju kuću i da sva istorija prestonice bude na jednom mestu. Nadam se, skoro sam siguran, da ćemo sledeće godine, uz pomoć Vlade Srbije koja će obezbediti novac, krenuti u rekonstrukciju - rekao je zamenik gradonačelnika.\nPredsednik opštine Mladenovac Vladan Glišić izrazio je zadovoljstvo zbog otvaranja Muzeja Mladenovca koji je, kako je istakao, veoma važna ustanova za tu opštinu.\n- Muzej Mladenovca predstavlja ličnu kartu naše opštine i siguran sam da će ovo biti najlepša ustanova i centar kulturnog i društvenog okupljanja - rekao je Glišić.\nKako je dodao, u Mladenovcu se mnogo toga radi, gradi, renovira i asfaltira, a između ostalog, kako je naveo, u toku je rekonstrukcija Srednje tehničke škole, a vrednost radova koje finansira Grad Beograd je više od 60 miliona dinara.\nDirektorka Muzeja grada Beograda Tatjana Korićanac je rekla da su za veliki događaj, kao što je otvaranje Muzeja Mladenovca, ''reči male''.\nKako je dodala, o značaju tog događaja govori i činjenica da su na otvaranju prisutni zamenik gradonačelnika, predsednik opštine, kao i gradska sekretarka za kulturu Ivona Jevtić.\nPovodom otvaranja Muzeja Mladenovca, priređena je izložba ''Ćilim'' koju čini 25 reprezentativnih primeraka ćilima iz zbirke Muzeja Mladenovca i osam pozajmljenih iz privatnih kolekcija.\nRaskošni ćilimi, različiti po stilu, funkciji i tehničkim karakteristikama, izrađivani su od kraja 19. do sedeamdesetih godina 20.veka.


Zbivanja na Wall Streetu izazvala lančanu reakciju - Klix.ba\nZbivanja na njujorškoj burzi, gdje je ukupna vrijednost dionica najniža u posljednjih pet godina, izazivaju lančanu reakciju.\nDramatični pad vrijednosti dionica na Wall Streetu uzrokovan je saopćenjem Centralne banke da će američko gospodarstvo i dalje slabiti, a da će nezaposlenost rasti.\nDrugi uzrok je loša slika američke autoindustrije koja je u teškoj krizi, kojoj nimalo nisu pomogli direktori General Motorsa, Chryslera i Forda, tokom svjedočenja u Kongresu gdje su došli tražiti 25 milijardi dolara za spas svojih korporacija.\nDirektori General Motorsa, Chryslera i Forda u Washington su iz Detorita došli s tri odvojena i privatna zrakoplova, iako na relaciji Detroit – Washington dnevno ima 25 avionskih linija.\nDirektor General Motorsa Rick Wagoner je, naprimjer, doputovao privatnim zrakoplovom, što košta oko 25 hiljada dolara i koji je potrošio ogromnu količinu goriva, da bi se zatim do Kongresa dovezao u novom hibridnom vozilu GM-a, želeći poručiti kako se brine za ekologiju i potrošnju goriva.\nU Kongresu je sva tri direktora dočekalo pitanje bi li radili za jedan dolar godišnje plaće. Direktor GM-a, koji je prošle godine zaradio 15 miliona i 700 hiljada dolara, odgovorio je da nema stav po tom pitanju.\nDirektor Forda Alan Mulally, koji je lani zaradio 21 milion i 700 hiljada dolara, odgovorio je da je on "zadovoljan sadašnjim stanjem", a jedino je direktor Chryslera Robert Nardelli rekao da bi radio za godišnju plaću od jednog dolara!


ana nikolic dejan nikolic tara simov ljubav afera\nNovi dečko Ane Nikolić u kolima sa Tarom Simov\nReč je o električaru Dejanu Nikoliću koji je još uvek zakonski oženjen i ima dvoje dece, a komšinica mu je pevačica Ana Sević.\nNaime, sada zadrugarka Tara Simov na svom Instagram profilu ima snimak kako se sa Aninim dečkom vozi po Beogradu. Ovaj snimak je objavljen februara 2019. godine.\nBivša zadrugarka je označila Nikolića na njemu, a može se videti da su se ludo zabavljali tokom vožnje po prestonici Srbije. Osim što je Tara pevala sve vreme, Dejan nije skidao osmeh sa lica.


Beogradski Maraton | Vest | Pol Tergat: Beogradski maraton šalje\nPol Tergat: Beogradski maraton šalje lepu sliku Beograda i Srbije u svet\nPopović: Beogradski maraton na najbolji način promoviše Beograd i ostvaruje milione u turističkom prometu\nZvezda poslednje konferencije za medije uoči 32. Beogradskog maratona 14. aprila bio je bivši kenijski atletski as Pol Tergat, danas jedan od uticajnijih sportskih ličnosti u olimpijskom pokretu i atletskom sportu, a ulogu domaćina imao je Miodrag Popović, predsednik Turističke organizacije Beograda.\nTuristička organizacija Beograda i Beogradski maraton su partneri u promociji našeg glavnog grada i njegovog maratona širom sveta.\n– Beogradski maraton je jedna od najmasovnijih naših manifestacija sa koje šaljemo u svet najlepšu sliku, a ta slika je sve lepša jer je i Beograd svake godine sve lepši i zanimljiviji. Turistička organizacija Beograda i Beogradski maraton već godinama rade na promociji ove manifestacije i Beograda i sigurni smo da se vrednost te promocije može meriti milionima… Posebno mi je zadovoljsto što imamo grupu gostiju iz Kine u kojoj je trkački pokret u velikom zamahu. Saradnja naše dve zemlje nikad nije bila bolja i to nam govori da ćemo ubuduće imati sve više gostiju iz Kine – rekao je Miodrag Popović, pošto je pozdravio sve učesnike skupa u svečanoj sali Skupštine grada Beograda.\nPol Tergat, osvajač 13 medalja na najvećim svetskim šampionatima i nekadašnji svetski rekorder na 10.000 m u polumaratonu i maratonu, šesti put doputovao je u Beograd. Prva četiri puta, devedesetih godina prošlog veka, zbog učešča na Beogradskoj trci kroz istoriju, peti put pre deset godina kada je doveo takmičare na tu manifestaciju a sada kao član Međunarodnog olimpijskog komiteta i predsednik Olimpijskog komiteta Kenije da promoviše 32. Beogradski marton.\n– Zahvalan sam na mogućnosti da dođem kao promoter u Beograd. Prvi put došao sam pre 22 godine, a sada osećam kao da sam se ponovo vratio svom domu i odmah sam poželeo da mu se i ubuduće vraćam – rekao je petostruki svetski šampion u krosu i dodao: – Siguran sam da će Beogradski maraton i dalje rasti zahvaljujući Dejanu Nikoliću, ljudima iz njihovog tima, gradskoj vlasti, sponzorima i partnerima jer sam kao promoter mnogih trka i takmičenja proputovao čitav svet i uveravam vas da je ovo što vi imate jedinstveno i posle svega se osećam kao stalni ambasador Beogradskog maratona u svetu.\nPol Tergat je to bliže objasnio na sledeći način:\n– U Beogradu su ljudi dobri, dragi, toliko topli u svojoj dobrodošlici, tako da bih voleo da se dva, tri puta godišnje vraćam u Beograd jer se ovde osećam kao kod kuće. Hteo bih da dodam da su maraton i slične sportske manifestacije najbolji način da se mladi odvoje od telefona, kompjutera i igrica i počnu da se bave sportom zbog sopstvenog zdravlja. Ja ću, s druge strane, u obraćanju elitnim trkačima nastojati da ih obodrim da dođu u Beograd na Beogradski maratoni da osete ono što sam uvek osetio i ja kada sam dolazio u Beograd.\nPol Tergat će se u nedelju družiti sa domaćinim i učesnicima 32. Beogradskog maratona, a među njih 8.000 iz 70 zemalja biće i 70 gostiju iz Kine koji su doputovali u Beograd kao prve laste saradnje Beogradskog maratona i Wisdom sports group.\n– Kina i Republika Srbija imaju bogatu istoriju u oblasti prijateljstva i saradnje u mnogim oblastima, pa to nastavljamo u akciji “Pojas i put” maratonska serija i Srbija sa Beogradskim maratonom je jedna od najznačajnijih zemalja na tom putu. U decembru Beograd se predstavio na maratonu u Šenženu, na kojem učestvuje 30.000 trkača, i već ove godine u vaš glavni grad došlo je 70 učesnika, a imajte u vidu da su oni prešli 8.000 kilometara da trče ovde u Beogradu – rekao je Kevin Li predstavnik Visdom sporta i dao reč gospodinu Čenu koji će u nedelju trčati na 32. Beogradskom maratonu.\n– Pozdravljam sve u ime grupe entuzijasta iz Šenžena koji se bave planinarstvom i maratonskim trčanjem. Godinama smo mnogo slušali o Srbiji i Beogradu a sada smo dobili i priliku da posetimo vašu lepu zemlju. Ovde se osećamo dobro, kao da se već dugo poznajemo, i suguran sam da će ubuduće mnogo više trkača iz Kine dolaziti kod vas, na Beogradski maraton, mnogi podstaknuti i našim pričama – rekao je gospodin Čen.\nRaša Ristivojević, specijalni savetnik direktora Vansi aerodroma Srbije je rekao da su i oni na neki način domaćini:\n– Svi koji dolaze iz daleka na maraton prvo kroče na naš aerodrom. Sa Beogradskim maratonom organizujemo trku BEG Runway Run na na pisti aerodroma Nikola Tesla, ali učestvujemo i u maratonu. Kompanija Vansi ulaže u mnoge sportske aktivnosti. Futsal ekipa ostvaruje sjajne rezultate a trkački tim je u ekspanziji, tako da ćemo u velikom broju učestvovati i u maratonu i sigurno biti među kompanijama sa najvećim brojem učesnika.\nUNIQA šestu godinu zaredom ostaje zvanično osiguranje i ponosni pokrovitelj najmasovnije atletske manifestacije u Srbiji - Beogradskog maratona, koji u nedelju 14. aprila održava po 32 put u našoj prestonici. Osim što će se postarati za sigurnost učesnika, UNIQA će osigurati i najbolji ritam na već tradicionalnoj Muzičkoj aveniji, kojoj će se na predlog posetilaca i po ugledu na najveće svetske maratone po prvi put priključiti i ulični svirači, a biće proširena i novim punktovima.\n„Mnogi podržavaju Maraton, ali UNIQA podržava i maratonce! Zbog toga će naša Muzička avenija, koja je postala simbol ove najmasovnije sportske manifestacije kod nas, ove godine uz trubače, bubnjare i dj-eve dobiti jedinstveno pojačanje – ulične svirače. Pored punktova na potezu od Londona do Brankovog mosta, naš muzički maraton biće bogatiji za dve nove muzičke stanice – na Cvetnom Trgu i u Bulevaru Milutina Milankovića na Novom Beogradu. Znamo da je u sportu, kao i u životu – najvažniji dobar ritam, koji ćemo trkačima obezbediti u ključnim - prvim i poslednjim deonicama trke. Verujem da će odlična atmosfera privući rekordan broj učesnika i da ćemo poslati najlepšu razglednicu iz Beograda“, rekla je Sonja Marić, direktorka Sektora za marketing i korporativne komunikacije UNIQA osiguranja.\nDejanu Nikoliću, direktoru Beogradskog maratona preostalo je samo da izrazi zahvalnost svima na ovom susretu sa medijima, posebno Polu Tergatu i gostima iz Kine, ali i svima koji su dali doprinos u organizaciji 32. Beogradskog maratona na kom se u nedelju očekuje rekordnih 8.000 učesnika u maratonu i polumaratonu iz 70 zemalja uz oko 20 000 učesnika Aqva Viva Trke zadovoljstva na 5 km po vremenu izuzetno pogodnom za trčanje…\nGenerated: 22.59.20TRU CHACHE


Ferid Dautović: Ugovor iz St. Germaina ima posebnu važnost za Bošnjake - AKOS\nHome > U Fokusu > Ferid Dautović: Ugovor iz St. Germaina ima posebnu važnost za Bošnjake\nUčešće na istoj su uzeli brojni izlagači, domaći ali i svjetski stručanjaci, a konferenciji su prisustvovali i zvaničnici, kako iz vjerskog, tako i iz društvenog života naše zajednice.\nNamjera konferencije je bila obilježiti 100 godina mirovnog ugovora iz Saint-Germaina, te upoznati javnost sa odredbama ugovora. Direktor Instituta za islamsku tradiciju Bošnjaka dr. Ferid Dautović istakao je kako je Institut ranije počeo sa pripremama za ovaj značajan događaj, kako bi isti bio realizovan na godišnjicu.\n“Ovaj ugovor ima posebnu važnost i značaj za Bošnjake u bivšoj Jugoslaviji a posebno u Bosni i Hercegovini. Članom 10 mirovnog ugovora rečeno je muslimanima da mogu kao muslimani da se ponašaju i svoj život uređuju prema svojim običajima i šerijatskim propisima, da su im zaštićena mezarja, džamije, vakufi i da mogu birati svog reisu-l-ulemu.”\nKonferenciji je prisustvovao i Dževad Hodžić, direktor Uprave za obrazovanje i nauku Rijaseta Islamske zajednice, koji je istakao da se o ovom dokumentu nije mnogo govorilo te da isti treba popularizirati.\n“Ova tema predstavlja jednu od važnih tema putem koje mi proučavamo svoju modrenu povijest, koja je veoma važna za nas, za naš današnji identitet, opstanak i budućnost. Važna je za nas same, kao što mislim da je izrazito važna i u evropskom kontekstu.”\nNa konferenciji koja je okupila one koji se bave političkom i vjerskom historijom, historijom međunarodnog prava, islamskog prava i institucija, međunarodnim odnosima, politologe i naučnike i stručnjake drugih profila, kroz nekoliko panela predstavljena je historijska pozadina, a govoreno je o nizu tema, poput šerijatskog prava unutar prve Jugoslavije, pitanju muslimana Makedonije, ulozi Amerike u zaštiti muslimanskih prava i uticaju odredbi iz Saint-Germaina na zaštiti vakufske imovine.\nNajaveljno je i objavljivanje Zbornika radova sa konferencije na bosanskom i na engleskom jeziku, s tim da postoji mogućnost objavljivanja i na francuskom jeziku.\nTagovano Bošnjaci Rabija Arifović reis Kavazović


Dve trećine građana i građanki smatra da Crnu Goru treba definisati kao građansku državu, dok trećina njih preferira neki vid nacionalnog ekskluziviteta.\nOvo je pokazalo istraživanje javnog mnjenja koje je agencija De Facto Consultancy sprovela za potrebe Centra za demokratsku tranziciju Crne Gore (CDT) u periodu od 16. septembra do 18. oktobra na uzorku od 1000 ispitanika. Istraživanje je urađeno u okviru projekta koji podržava Biro za međunarodnu borbu protiv narkotika i sprovođenje zakona (INL).\nDa se u Crnoj Gori oseća potpuno bezbedno kazalo je 77.2% ispitanika, ali više od četvrtine (26.7%) vjeruje da je moguće da društveno-politički odnosi dovedu do nasilja. Zabrinutost je najveća među Bošnjacima i Albancima. Naime, među onima koji su se izjasnili da veruju u mogućnost nasilja je 45.1% Bošnjaka, 41.5% Albanaca, 30.5% Muslimana, 28.3% Crnogoraca i 19.6% Srba. Na pitanje u kom obliku smatraju da je moguće da se ispolji nasilje, najviše odgovora je da to mogu biti nasilni protesti (69.4%), pojedinačni etnički motivisani sukobi (66%) i organizovani etnički sukobi (59.8%).\nTri četvrtine ispitanika (74.2%) ocenjuje međuetničke odnose u Crnoj Gori kao veoma dobre i uglavnom dobre.\nNa pitanje da li su se nekada osetili ugroženo zbog drugačijeg političkog mišljenja potvrdno odgovara skoro trećina ispitanika (31.7%). Takođe, 27.6% ispitanika je ukazalo da se nekada osetilo ugroženo zbog etničke pripadnosti, 24.6% zbog religijske pripadnosti/ubeđenja, 23.3% zbog pripadnosti političkoj partiji, 19.9% zbog svog materijalnog položaja a 10.8% zbog roda.\nVećina ispitanika (73.8%) smatra sebe antifašistom, 12.8% je navelo da se ne oseća tako dok se 13.4% nije izjasnilo po tom pitanju.\nNa pitanje ko je u pravu bio tokom Drugog svjetskog rata, 37.7% je kazalo da smatra da niko nije bio u pravu dok 32.1% nema stav prema tom pitanju. Gotovo četvrtina (24.4%) je navela partizane a 3.4% četnike.\nPodaci pokazuju podeljenost u odnosu na genocid u Srebrenici, pa na primjer 42.2% ispitanika smatra da bi trebalo obeležavati Dan sećanja na žrtve u Srebrenici, 44.4% se ne slaže sa tim dok 13.4% nema stav po tom pitanju. Slična je situacija u odnosu na operaciju Oluja u Hrvatskoj 1995. godine, pa 39.5% smatra da bi trebalo obeležavati Dan sećanja na žrtve operacije Oluja, 47.6% da ne bi dok je 12.9% neopredeljenih.\nSvaki peti ispitanik (21.5%) ne smatra da je Crna Gora učinila pravu stvar kada se izvinila za ratne zločine Hrvatskoj. Skoro četvrtina ispitanika (23.6%) ne smatra da je u Srebrenici 1995. godine počinjen genocid.\nSvaki deseti ispitanik (12.2%) smatra da je opravdano oružjem braniti svoju veru. Sa tim nije saglasno njih 80.6% dok se 7.2% nije izjasnilo po ovom pitanju.\nMeđu onima koji bi opravdali nasilje je najveći broj pripradnika pravoslavne veroispovesti – 19.3% pripadnika Crnogorske pravoslavne crkve (CPC), 18.2% Srpske pravoslavne crkve (SPC), 10.9% je onih koji se izražavaju pravoslavnim bez navođenja pripadnosti određenoj crkvi. Nakon pravoslavaca, sa tim se najviše slažu pripadnici islamske veroispovesti (10.4%). Ovakav stav nije zabeležen kod pripadnika katoličke vjeroispovijesti.\nNa pitanje šta misle o različitim načinima upravljanja državom, ispitanici su najbolje ocenili demokratski politički sistem, potom ekspertski, autoritarni pa militaristički. Podaci pokazuju da iako ispitanici u velikoj meri vrednuju demokratiju, postoji određena podrška i za nedemokratske sisteme upravljanja.\nNakon demokratskog, ispitanici najviše vrednuju ekspertski sistem upravljanja – 78.4% njih smatra veoma dobrim i dobrim imati stručnjake koji bi donosili odluke prema tome što ocenjuju kao najbolje za državu, a ne za vladu.\nNajslabije su ocenjeni autoritarni i militaristički sistem, međutim deo ispitanika i ove oblike upravljanja visoko vrednuje. Tako je skoro trećina ispitanika (31.3%) autoritarni sistem ocenila kao veoma dobar i dobar, a oko četvrtine (26.4%) je tako ocenila militaristički sistem.\nDodatno, 16.1% ispitanika smatra da je u redu na određeno vreme suspendovati ljudska prava, ako to zahtijeva viši cilj.


Obeležen Međunarodni dan deteta u OŠ „Borislav Petrov Braca“ - Radio televizija Pančevo\n19. novembra 2021. 19. novembra 2021. 0220\nUčenici Osnovne škole „Borislav Petrov Braca“ obeležili su Međunarodni dan deteta. Tim povodom školu je posetila Tatjana Božić, gradska većnica za oblast obrazovanja, koja je ovom prilikom podsetila da je ovaj dan ustanovljen kako bi se društvu skrenula pažnja na decu, na njihovo odrastanje i školovanje. Učenici Bracine škole ovim povodom su naslikali radove, a tri najbolja dobila su nagrade.\nSnežana, Nikolina i Biljana naslikale su nabolje radove povodom obeležavanja Međunarodnog dana deteta u Osnovnoj školi „Borislav Petrov Braca“ po mišljenju žirija, koji nije imao lak zadatak.\nTatana Božić, gradska većnica obišla je školu povodom obeležavanja Međunarodnog dana deteta i istakla da se ovaj dan obeležava još od 1954. godine. On je rekla da Grad Pančevo pomaže deci u ovoj školi kroz različite programe.\nPrema rečima Olivere Vodeničar, učiteljice u produženom boravku u Bracinoj školi, nastavnici i deca su još od dečje nedelje počeli sa aktivnostima, u kojima se akcenat stavlja na decu, njihov položaj i zaštitu. Povodom Svetskog dana deteta napravili su program u kome su učestvovala deca od 1 do 8 razreda. Oni su pokazali svoje umeće u recitovanju, pevanju, slikanju.\nOlivera Vodeničar – učiteljica u produženom boravku\nMeđunarodni dan deteta ustanovljen je od strane Generalne skupštine Ujedinjenih nacija 20. novembra 1954. godine. Ovaj dan se obeležava da bi se skrenula pažnja javnosti na obaveze društva prema deci, kao i na aktuelne probleme sa kojima se deca suočavaju.\nPredsednik Vučić i Lihačov o gradnji Centra za inovacije u Srbiji\nOpštinski odbori SNS širom Južnog Banata predali liste za lokalne izbore\nSmanjen broj novozaraženih koronom za vikend\nJasmina Petkovic 28. januara 2020. 29. januara 2020.


Beograd je na dobrom putu - Lični stavovi - Dnevni list Danas\nPočetna » Dijalog » Lični stavovi » Beograd je na dobrom putu\nNaša Unija i naše jedinstvo predstavljaju nadu, čvrstu osnovu, za ekonomski uspešniju Evropu\nSmatram da najdublje značenje onoga šta je Evropska unija nalazimo zapisano u Deklaraciji iz Rima koju su usvojili lideri EU 25. marta ove godine povodom 60 godina od potpisivanja ugovora koji su postavili osnove velikog evropskog projekta.\n0Piše: Đuzepe Manco 09. maja 2017. 16.00\nFoto: Božidar Petrović / Fonet\nU Deklaraciji stoji: „Evropsko jedinstvo počelo je kao san nekolicine i postalo nada mnogih“. I danas kada se Evropska unija suočava za izazovima bez presedana, kako na globalnom tako i na unutrašnjem nivou, naša Unija i naše jedinstvo predstavljaju nadu, čvrstu osnovu, za ekonomski uspešniju Evropu, bezbednu unutar i van sopstvenih granica, jaku na međunarodnoj sceni i blisku potrebama njenih stanovnika.\nU tom velikom zajedničkom projektu Evrope koja je uspešnija, bezbednija, jača i bliža građanima, Srbija (kao i druge zemlje na Balkanu) ima veoma važnu ulogu budući da evropski projekat ne bi bio celovit bez Balkana. Pristupanje Evropskoj uniji je osnovni strateški cilj Srbije i pristupni pregovori sa Evropom su nužan instrument za promovisanje reformi koju se neophodne kako bi Srbija postala moderna, efikasna i stabilna zemlja. Ritam procesa pridruživanja je bitan faktor i u tom smislu Beograd je na dobrom putu. Isto toliko važno, pored samog procesa, jeste da građani razumeju i imaju koristi od napretka postignutog u približavanju Srbije Evropskoj uniji, naročito u oblastima koje ih se direktno tiču. Mislim, na primer, na efikasnost javne administracije, na vladavinu prava i na temu zapošljavanja koje veće približavanje Evropi nosi sa sobom.\nAutor je ambasador Italije u Srbiji\ndan evrope, djuzepe manco\nTanja Fajon: Ne možemo ponovo izneveriti Skoplje


ČIJE SU GREŠKE - Glas Podrinja\nČIJE SU GREŠKE\nKako to biva na ovom podneblju kada prođu svi praznici i život se vrati u kolotečinu tada počnu da stižu i raznorazni računi, opomene pa i izvršna rešenja. Tako je bilo i ovog puta, mnogi potrošači su širom Srbije dobili opomene a onda i predloge za izvršenje, kako to oni zovu, za neplaćenu električnu energiju. U istinu, potrošači treba da plate ono što potroše ali ko će da plaća nečije greške.\nNaime, novoformirano preduzeće EPS Snabdevanje, kako bi naplatilo dugovanja angažovalo je izvršitelja (ime poznato redakciji) koji je kako se to narodski kaže, presavio tabak i uputio na takozvane nesavesne potrošače odnosno njihove adrese. Međutim, da stvar bude zanimljivija i zapetljanija, posle nekoliko dana na istu adresu stiže sledeći dopis u kojem isti izvršitelj donosi zaključak u kome se kaže Ispravlja se greška u zaključku o izvršenju... u delu koji se odnosi na poslovni broj predmeta tako da umesto ... Problem je u tome što je izvršitelj pogrešio i broj godine pa umesto 2014. stavio je 2015. I sve to naravno naziva sistemskom greškom.\nPitanje je da li oni nesavesni potrošači, kako ih zovu oni koji ih snabdevaju strujom, imaju ista prava, da li i oni mogu da naprave sistemske greške, ili je to dozvoljeno samo izvršiteljima koji to ispravljaju čak i bez izvinjenja.


Na putu je SoC Amlogic S905X4 sa podrškom za OS Android 10 i kodek AV1!\nPojavile su se nove informacije o novom SoC-u Amlogic S905X4, koji će zameniti popularni Amlogic S905X3, koji se danas koristi u brojnim TV boxovima. Amlogic S905X4 novi čip napokon će zamijeniti trenutni Amlogic SoC, jer daje potpunu kompatibilnost sa Android TV 10 i uputama koje Google postavlja za reprodukciju sadržaja.\nPojava novih TV boxova zasnovanih na novom Amlogic S905X4 SoC može se očekivati krajem godine ako se situacija sa širenjem koronavirusa normalizira. Bez sumnje, ovaj SoC može biti izvrsna platforma za novi Xiaomi Mi Box ili druge proizvode koji čekaju ove nove hardverske karakteristike. Prelaskom na Android 10, Amlogic će napokon biti prisiljen ponuditi svoj sistem u 64-bitnoj verziji, jer to zahteva Android 10.\nU suštini, nema velike razlike između Amlogic S905X3 i S905X4 u pogledu performansi TV boxova.\nTopsion TP01, Android 10.0 TV Box, 2/4GB RAM,...\nM12SX: Snažan TV-box sa procesorom AmlogIc S922X i...


Subvencije za pokretanje sopstvenog posla - Boom93\nNezaposleni koji su na evidenciji Nacionalne službe za zapošljavanje duže od mesec dana mogu konkurisati za dobijanje subvencije za pokretanje sopstvenog biznisa.\nSubvencija se dodeljuje u jednokratnom iznosu od 160 hiljada dinara, a ukoliko se više nezaposlenih lica udruži u obavljanju novoregistrovane delatnosti, svako lice pojedinačno podnosi zahtev za ostvarivanje prava na subvenciju.\nSubvencija se ne može dobiti za obavljanje delatnosti poljoprivrednog gazdinstva, udruženja gradjana, trgovine, taksi prevoza i dr. Konkurs je otvoren juče I trajaće do utroška raspoloživih sredstava izdvojenih za ovu namenu.\nInače, broj nezaposlenih ljudi u Srbiji je dostigao svoj istorijski maksimum. Prema podacima Republičkog zavoda za razvoj u Srbiji je nezaposleno više od milion ljudi. Kod Nacionalne službe za zapošljavanje evidentirano je oko 700 hiljada građana koji treže posao, u Braničevskom okrugu ima gotovo 10.000 lica na evidenciji NSZ, dok je aktivnih nezaposlenih samo u filijali u Požarevcu preko 6000.


DF pozvao ostatak opozicije na rušenje Đukanovića\nTanjug 13. februara 2019. 13:17\nPODGORICA – Opozicioni Demokratski front pozvao je danas ostatak pozicije da podrži njihovu inicijativu za sazivanje sednice Skupštine Crne Gore na kojoj bi se raspravljalo o razrešenju predsednika države Mila Đukanovića zbog afere „Koverta“.\n“Imajući u vidu da je DF dosadašnjim solidarnim i konstruktivnim načinom delovanja podržao i podržavaće svaki vid vaninstitucionalnog i institucionalnog delovanja koji će doprineti razboličavanju afere „Koverta“, očekujemo i od kolega iz parlamentarne opozicije da podrže Inicijativu o razrešenju predsednika države koju smo podneli prošle sedmice”, saopšteno je iz Demokratskog fronta.\nU ovom javnom pozivu poziciji da se jasno odredi prema njihovoj Inicijativi, Demokratrski front traži i da odgovore da li su spremni da stave svoje potpise kako bi, kako navode iz ovog saveza, pred crnogorskom javnošću otpočeli proces, kako navode, „demontiranja institucionalno kriminalne hobotnice na čijem čelu se nalazi predsednik države i predsednik DPS“.\n“Bez obzira što jedan poslanik URE i osam poslanika Demokrata bojkotuju rad parlamenta, očekujemo da i oni stave potpis na našu Inicijativu iako ne žele učestvovati u daljem parlamentarnom radu. Na ovaj način bi svi u opoziciji demonstrirali spremnost na akciono jedinstvo koje građani očekuju od nas“, navodi se u saopštenju i dodaje:\n“ Zato još jednom upućujemo jasan poziv crnogorskoj parlamentarnoj opoziciji da se izjasni da li želi da zajedno učestvujemo u akciji smene Đukanovića, demontiranja nelegitimno izabrane vlade Duška Markovića i stvaranja uslova za prve slobodne predsedničke, parlamentarne i lokalne izbore”, navode iz Demokratskog fronta.


Potpisan prvi ugovor za projekat „EPS Metering“ - Internet ogledalo\nYou are at:Home»News»Potpisan prvi ugovor za projekat „EPS Metering“\nZavršena tenderska procedura za nabavku IT i merne infrastrukture\nUgovor za nabavku IT i merne infrastrukture, uređaja i integracija, koji delom uključuje i nabavku električnih pametnih brojila potpisali su Aleksandar Obradović, direktor „Elektroprivrede Srbije“, Jerome De Parscau du Plessix, generalni direktor ATOS WORLDGRID SAS u ime konzorcijuma „ATOS WG SAGEMCOM“ i Eric Ruel, zamenik izvršnog direktora „SAGEMCOM ENERGY AND TELECOM”\nVrednost ugovora, koji se finansira iz kredita Evropske banke za obnovu i razvoj – EBRD i Evropske investicione banke – EIB je 26,6 miliona evra. Planirani budžet je bio 58, 5 miliona, a prihvatanjem ponude na tenderu sa najmanjom cenom ostvarena je ušteda od 31,9 miliona evra. U ugovorenoj vrednosti učešće proizvoda i usluga iz Srbije iznosi 6,8 miliona evra ili 25,6%.\n– Nakon sprovedene nabavke za „EPS Metering“ po najvišim svetskim standardima možemo da kažemo da smo dobili veliku, višegodišnju bitku. Sada, kada projekat počinje da živi, implementacijom ovog sistema još jedan proces rada Elektroprivrede Srbije će biti standardizovan i transparentniji što je veliki korak u uvođenju reda u poslovanje kompanije. Godinama smo pokušavali to da uradimo, između ostalog i kroz nabavku brojila, koja je bila osporavana iz različitih razloga. Ponosan sam što smo uspeli da dokažemo, iako su mnogi to osporavali, da i domaći proizvođači brojila mogu da učestvuju na tenderima EPS-a i da EPS traži samo kvalitet po najpovoljnijim uslovima, a vrlo važna činjenica je da će se ova investicija isplatiti za 5 godina pre svega kroz smanjenje gubitaka na mreži.\nJoš nešto, dokazali smo i pokazali da EPS poštuje procedure stranih međunarodnih finansijskih institucija i da je pouzdan partner renomiranim proizvođačima merne i IT opreme.\nProjekat „EPS Metering“ u narednom periodu nastaviće da se razvija kako bismo unapredili naše usluge, te i dalje ostali energetski lider u Srbiji i okruženju – rekao je direktor Elektroprivrede Srbije Aleksandar Obradović.\nJerome De Parscau du Plessix iz kompanije „ATOS WG SAGEMCOM“ kaže da će ovim projektom EPS dobiti najsavremeniju i najbolju opremu. On je zadovoljan što je baš taj konzorcijum dobio priliku da iskaže svoje poslovanje u Elektroprivredi Srbije jer, kako je rekao, u pitanju je tehnologija koja se koristi u zemljama Zapadne Evrope.\nSistemom „EPS Metering“ ukupno će 208.962 mernih mesta u prvoj fazi biti uključeno u jedinstveni sistem. Na ovaj način biće praćen tok celokupne električne energije koja prođe kroz elektrodistributivni sistema EPS-a, na optimalni način će se upravljati njime i locirati sva mesta gubitaka, kako tehničkih, tako i komercijalnih što je prvi korak ka njihovom smanjenju. Radi se o MDM/AMI sistemu, što podrazumeva da će biti uspostavljeno daljinsko merenje i upravljanje potrošnjom na 40.966 mernih mesta u trafo-stanicama 10(20)/0,4 KV, 4.343 mernih mesta kod kupaca na srednjem naponu, 51.098 mernih mesta kod komercijalnih i industrijskih kupaca na 0,4 KV i 112.555 mernih mesta kod kupaca iz kategorije „domaćinstva“. U narednim fazama projekta sistem „EPS Metering“ će biti proširen na kupce iz kategorije „domaćinstva“, kao i na sve nove kupce ostalih kategorija.\nPosle potpisivanja ugovora, a u skladu sa tenderskim zahtevima predviđeno je testiranje opreme u realnim uslovima na lokacijama gradske, seoske i mešovite elektrodistributivne mreže, nakon čijeg završetka će biti odobrena prva isporuka koja se očekuje 5. novembra 2015. godine, a poslednja 7.septembra 2017. godine.\nProjekat „EPS Metering“, čiji je deo ova nabavka finansira se iz kredita Evropske banke za obnovu i razvoj – EBRD i Evropske investicione banke – EIB. Uz odobrenje Vlade Srbije i EBRD, tender je objavljen 15. decembra 2014. godine. Svu dokumentaciju, procedure, postupke i odgovore na pitanja nadgledao je i odobravao EBRD, a ceo tenderski postupak sprovodio se strogo po pravilima EBRD. Tendersku dokumentaciju otkupilo je 39 firmi, od čega 20 domaćih. Ponudu su dale četiri renomirane evropske kompanije, a od toga tri uz učešće domaćih kompanija.


Kompanijama sa Severa rok za dobijanje licence za uvoz do 31. decembra | KoSSev\nKompanijama sa Severa rok za dobijanje licence za uvoz do 31. decembra\nČetvrtak 18. decembar 2014, 13:55\nNa juče i prekjuče održanim sastancima u Briselu između beogradske i prištinske delegacije, potvrđeno je da kompanije sa Severa imaju rok da do 31. decembra podnesu prijavu za licenciranje za rad pri kosovskom sistemu, saopšteno je iz kabineta kosovskog premijera Ise Mustafe. Sve kompanije koje to ne budu učinile neće više moći da uvoze robu. Istovremeno je konstatovano da je većina kompanija sa Severa zapravo već registrovana pri kosovskom sistemu. A u bankama u Severnoj Mitrovici primetno je povećano prisustvo srpskih privrednika koji pripremaju dokumentaciju za prijavljivanje svojih firmi za dobijanje kosovskih licenci. U Briselu se još razgovaralo i o aktuelnim pitanjima – energetici na Severu Kosova i budućem načinu snabdevanja lekova u zdravstvenim ustanovama na Severu, kao i o osiguranju vozila. Kosovska strana insistira da se lokalne zdravstvene ustanove i apoteke na Severu Kosova snabdevaju lekovima prema kosovskom registru za lekove i uz kosovsku deklaraciju. Takođe, iz dostupnih zvaničnih informacija sa kosovske strane, nije razjašnjeno da li je i na koji način registrovana nedavno osnovana kompanija "Elektrodistribucija Sever" D.O.O.. Sa druge strane, iz Beograda, još uvek nema zvaničnih informacija o rezultatima razgovora u Briselu.\nPored pitanja licenciranja kompanija za uvoz roba pri kosovskom sistemu, prvog dana sastanka razgovaralo se i o pitanju uvoza lekova iz Srbije na Kosovo, te o registraciji nove kompanije za, kako je navedeno u saopštenju, "određene usluge, kao što je predviđeno ugovorom o energiji".\nIz saopštenja, međutim, ni na jednom od tri jezika, na kojima je napisano, nije u potpunosti jasno da li je potvrđeno to da će novoosnovana kompanija "Elektrodistribucija Sever" D.O.O. imati licencu:\n"Tokom diskusija o sprovođenju sporazuma o energetici, odnosno o osnivanju nove kompanije registrovane na Kosovu, koja će, u skladu sa Briselskim sporazumom i kosovskim zakonima o energetici, pružiti usluge kao što su obračun, naplata, održavanje i fizičko priključenje novih korisnika u severnim opštinama, a nakon liberalizacije tržišta za snabdevanje - ista može da konkuriše na ovom tržištu."\nTokom sastanka u vezi sa licenciranjem firmi sa Severa Kosova, zaključeno je da je većina kompanija na Severu već registrovana, a da je deo kompanija podneo zahtev za licencu kod "nadležnih institucija Republike Kosovo". U skladu sa sporazumom u ovoj oblasti, dodaje se u saopštenju, "uspostavljen je red shodno zakonima Kosova."\nIz kabineta kosovskog prermijera naglašeno je i da su sve kosovske agencije bile u direktnom kontaktu sa kompanijama sa Severa, kojima je pružena potrebna pomoć i informacije za prijavu i lincenciranje i to preko Administrativne kancelarije u Severnoj Mitrovici. Potvrđeno je da je krajnji rok za prijavu za licenciranje - 31. decembar. Kompanije koje ne budu aplicirale neće više moći da uvoze. Zbog toga je na samom terenu, u bankama u Severnoj Mitrovici od juče primetna gužva, jer privrednici otvaraju račune i uređuju neophodnu dokumentaciju za uvoz robe i poslovanje pri kosovskom sistemu.\nKada je u pitanju uvoz lekova, istaknuta je potreba za reciprocitetom sertifikata farmaceutskih proizvoda, a koje izdaju "nadležni organi obe zemlje," kako bi se povećala kontrola lekova koji ulaze iz Srbije na Kosovo. U slučaju Kosova, to je Kosovska agencija za medicinske proizvode. Takođe je istaknuto da je ta praksa uredno funkcionisala do 2008. godine.\n"Razmatrane su mogućnosti povećanja saradnje između centralnih zdravstvenih ustanova sa onim na lokalnom nivou u severnom delu, kako bi lokalne zdravstvene ustanove bile snabdevane lekovima u skladu sa kosovskim zakonskim propisima, praksom i standardima Evropske Unije," navodi se u saopštenju i dodaje:\n"U tom sklopu razgovaralo se o regulisanju uvoza lekova iz Srbije na Kosovo i uspostavljanju reda i kontrole ovog uvoza. Razgovaralo se o dogovoru oko liste najneophodnijih lekova i to za one lekove koji u četiri opštine na Severu Kosova mogu da stignu kao donacija iz Srbije."\nA drugog dana sastanka razgovaralo se o osiguranjima za vozila, odnosno o mogućnosti da se između Srbije i Kosova postigne dogovor o smanjivanju tarifa za osiguranje vozila.\nKosovsku delegaciju, na čelu sa ministarkom Editom Tahiri i njenim glavnim političkim savetnikom, Dren Zekom, činili su još – u radnoj grupi za energetiku - savetnica i koordinatorka, Elona Cecelia, šef Agencije za registrovanje biznisa, Gazmend Mejzini, politički savetnik i koordinator za izdavanje dozvola, Gazmir Raci i Bekim Mehmetaj iz Carine Kosova, a u radnoj grupi za uvoz lekova bili su - politička savetnica ministarke Edite Tahiri, Arjeta Redžaj i načelnik Agencije Kosova za medicinske proizvode i opremu, Arian Jakupi.\nIz Beograda još uvek nema zvaničnih informacija o rezultatima razgovora u Briselu juče i prekjuče.


Odluka o privremenoj obustavi izvršenja budžeta grada Bora\nODLUKA O PRIVREMENOJ OBUSTAVI IZVRŠENJA BUDŽETA\n("Sl. list grada Bora", br. 12/2020 i 15/2020)\nNalaže se Odeljenju za finansije i javne nabavke da privremeno obustavi izvršenje određenih rashoda i izdataka svim korisnicima sredstava budžeta grada Bora.\nOd privremene obustave izvršenja iz člana 1. ove Odluke izuzimaju se:\n- kategorija 41 - Rashodi za zaposlene;\n- grupa konta 421 - Stalni troškovi;\n- grupa konta 424 - Specijalizovane usluge (isključivo za medicinske usluge i novčane nadoknade koja pripada pripadnicima aktivne rezereve u visini od 10% od prosečne zarade po zaposlenom u Republici Srbiji u prethodnom mesecu u skladu sa članom 85. Zakona o smanjenju rizika od katastrofa i upravljanju vanrednim situacijama);\n- 425 -Tekuće popravke i održavanje (isključivo za Zimsko održavanje puteva na teritoriji grada Bora zbog obilnih snežnih padavina)\n- grupa konta 426 - Materijal (isključivo za medicinski, laboratorijski materijali, sredstva za održavanje higijene i gorivo);\n- kategorija 44 - Otplata kamata i prateći troškovi zaduživanja;\n- grupa konta 451 - Subvencije javnim nefinansijskim preduzećima i organizacijama (Isključivo za rashode za zaposlene odnosno za namenu rashoda kategorije 41)\n- grupa konta 463 - Transferi ostalim nivoima vlasti (za sledeće namene: 41, 421, 424, 426, 44, 47 i 48);\n- grupa konta 464 - Dotacije organizacijama za obavezno socijalno osiguranje;\n- grupa konta 465 - Ostale dotacije i transferi (isključivo za Ostale tekuće dotacije po zakonu - invalidi)\n- kategorija 47 - Socijalno osiguranje i socijalna zaštita;\n- kategorija 48 - Ostali rashodi (dotacije Crvenom krstu Srbije - Crvenom krstu Zaječar, političkim strankama u skladu sa Zakonom o finansiranju političkih aktivnosti, Porezi, obavezne takse, kazne i penali, novčane kazne i penali po rešenju sudova i naknada štete za povrede ili štetu nanetu od strane državnih organa);\n- klasa 6 - Izdaci za otplatu glavnice i nabavku finansijske imovine.\nNalaže se korisnicima sredstava budžeta grada Bora da ne preuzimaju obaveze za rashode i izdatke, koji nisu izuzeti od privremene obustave izvršenja, kao i da preduzmu mere i aktivnosti za odlaganje izmirivanja već preuzetih obaveza.\nNalaže se korisnicima budžeta grada Bora da:\n- zaustave preuzimanje obaveza za rashode i izdatke, koji nisu izuzeti od privremene obustave izvršenja;\n- predlože produženje ugovornog roka za plaćanje i da preduzmu mere i aktivnosti za odlaganje izmirivanja već preuzetih obaveza;\n- zaustave davanje odobrenja za zaključenje ugovora;\n- zaustave korišćenje kvota.\nOva odluka će se podneti na potvrđivanje Skupštini grada Bora, čim ona bude u mogućnosti da se sastane.\nOdluka stupa na snagu danom objavljivanja u "Službenom listu grada Bora".


Sekretar za kulturu grada Beograda Ivan Karl honorarno je angažovan u Radio-televiziji Vojvodine na poslu web kolumniste za šta mu menadžment pokrajinskog javnog servisa mesečno plaća 100.000 dinara, saznaje Vojvođanski istraživačko-analitički centar (VOICE).\nKako se može pročitati u imovinskoj karti funkcionera na sajtu Agencije za borbu protiv korupcije, Ivan Karl je na RTV-u angažovan od 1. oktobra 2018. godine na poslovima web kolumniste i komentatora, ali od tada do danas zapravo nije objavio niti jednu jedinu kolumnu ili komentar!?\nPregledom arhive sajta RTV-a može se uočiti da je Karl pisao kolumne o filmskoj umetnosti u rubrici „Filmski almanah“, ali je poslednji takav tekst objavio 29. septembra prošle godine, dakle nekoliko dana pre nego što je sklopio novi poslovni angažman sa pokrajinskim javnim medijskim servisom. Pisanje ove kolumne započeo je jula 2017.\nPre najnovijeg angažmana u vrednosti 100.000 dinara Ivan Karl je od 2015. u pokrajinskom javnom medijskom servisu bio “savetnik za licencni program”. Ovom poslu u svojoj biografiji nije posvetio mnogo pažnje, osim što je kao jednu od stavki naveo da se od 2015. godine „bavi poslovima programskog konsaltinga za televizijske i telekomunikacione kompanije“.\nKarl je u tom periodu posredovao prilikom nabavki stranih filmova i serija, a jedan od najuspešnijih poslovnih poduhvata bila je kupovina kultne holivudske serije „Kuća od karata“(House of Cards) koju je RTV premijerno emitovao na tržištu Srbije. Nije poznato koliki mu je bio mesečni honorar u tom periodu.\nIvan Karl je viđan kao gost na programskim promocijama Radio-televizije Vojvodina. Jedna od takvih desila se marta 2017. kada je aktuelna uprava nakon političkih čistki urednika pokušala da izbrendira pojedine emisije i preostala TV lica.\nKampanja se zvala „S poštovanjem, mi smo Vaš RTV“, sa ciljem „da se približi RTV gledaocima, slušaocima i čitaocima, sa namerom da pokaže kako javni servis Vojvodine svakodnevno zajedničkim snagama stvaraju obični ljudi, koji imaju vrline i mane, dele dileme, probleme, radost, sreću i tugu, kao i oni koji ga prate“. Jedan od „običnih“ ljudi koji se tu našao bio je i Ivan Karl.\nKako saznaje VOICE, Karl je jedno vreme radio i kao konsultant u Telekomu Srbija, a trenutno je predsednik Nadzornog odbora preduzeća „MTS Antena TV“, ćerke preduzeća Telekom Srbija. Kako piše u njegovoj imovinskoj karti, tu funkciju obavlja za 45.000 dinara mesečno.\nPored RTV-a i MTS-a, Karl je angažovan i na Radio-televiziji Srbije. Februara 2017. Karl je imenovan za člana Programskog saveta RTS-a za mesečnu apanažu od 17.000 dinara. Iako je na zajedničkoj sednici Programskih saveta RTV-a i RTS-a, koja je održana 28. marta u Novom Sadu, saopšteno da Karl od 31. januara više nije na toj funkciji, na sajtu RTS-a i dalje piše da je jedan od 15 članova ovog tela. Ni na sajtu Agencije za borbu protiv korupcije nije registrovana ova promena.\nBiografija Ivana Karla\nIvan Karl završio je Fakultet dramskih umetnosti i stekao zvanje mastera filmske i tv produkcije. Radio je na nekoliko televizija u Srbiji, uglavnom u filmskom programu.\nKarl je od 2007. do 2013. bio odgovorni urednik redakcije filmskog i stranog serijskog programa RTS, a dužnost selektora FEST-a obavljao je od 2010. do 2014. godine.\nKako ističe u svojoj biografiji, višestruki je dobitnik priznanja “TV novosti” za najgledaniji filmski program u Srbiji. Laureat je nagrade “Lučonoša”, koju dodeljuje Fakultet dramskih umetnosti u Beogradu.\nIvan Karl aktivan je i u politici, mada se ti podaci ne mogu pročitati u dostupnoj biografiji. Naime, Karl je predsednik odbora za kulturu i član beogradskog odbora SDPS-a Rasima Ljajića. U jednom intervjuu Danasu izjavio je „da je većinu stvari u svoju biografiju upisao znatno pre aktivnog ulaska u politiku i podrške gospodinu Rasimu Ljajiću“.\nKarla je 13. oktobra 2018. Skupština grada Beograda izabrala za gradskog sekretara za kulturu, kada je njegova prethodnica Ivona Jevtić imenovana za v. d. direktora Muzeja Nikole Tesle. Karl je tako postao treći beogradski sekretar za kulturu za veoma kratko vreme pošto je pre Jevtićeve tu funkciju obavljao aktuelni ministar kulture i informisanja Vladan Vukosavljević.\nKarlov najnoviji angažman za web portal RTV-a nije ništa novo za ovaj medij koji radi u sklopu pokrajinskog javnog medijskog servisa. Kako je VOICE pisao pre dve godine, na web portalu angažovane su osobe koje za mesečni honorar od 80.000 dinara pišu komentare na vesti.\nIvan Karl RTV\n← NDNV: Nove pretnje smrću Dinku Gruhonjiću\nSlučaj jednog tvita: Priča o odgovornosti →


Prva ulaganja srpskog investicionog fonda - PKS-RPK Novi Sad\nPolazeći od investicione strategije fonda da ulaže u startape u najranijoj fazi razvoja, podršku ICT Hub Venture dobili su startapi GiftsUwish, Publito i Good Game Arena.\nKako da dobijate samo poklone koje želite\nAutomatizacija rada sa slikama i videom\nKako da strastveni gejmeri monetizuju svoje sposobnosti\n– Investicije u sve kompanije predstavljaju podršku daljem razvoju proizvoda i daljem razvoju poslovanja na ciljanim tržištima, a pored početne investicije timovima će biti obezbeđen poseban program i potrebna savetodavna podrška, kao i povezivanje sa svima koji donose prilike za dalji rast poslovanja – izjavio je Kosta Andrić, direktor Fonda.\nICT Hub Venture je investicioni fond osam domaćih osnivača, „težak“ milion evra. Oni ulažu u startape u najranijoj fazi razvoja poslovanja, a investiraće do kraja 2018. godine do 30.000 evra u još oko 15 timova.\nNovi ciklus prijava je otvoren do 30. septembra, a startapi mogu da se prijave putem zvanične stranice fonda ICT Hub Venture.


Đerard Pike - Blic Sport\nPike zbog povrede pauzira dve nedelje\nDefanzivac Barselone Đerard Pike pauziraće dve nedelje zbog povrede butnog mišića koju je zadobio u subotu u porazu od Sosijedada od 3:1.\nPike: Barselona ne mora da brine za budućnost\nFudbaler Barselone Đerar Pike rekao je da njegov tim dočekuje Novu godinu u odličnoj atmosferi i da klub ne mora da brine za budućnost.\nPike: Nezadovoljni uvek mogu da odu\nFudbaler Barselone Đerard Pike rekao je da igrači koji nisu zadovoljni svojim statusom mogu da napuste klub. Ovi komentari usledili su dan pošto su Kristijan Telo i Mark Montoja rekli da bi mogli da odu na kraju sezone ako ne dobiju veću minutažu.\nPike: Lako je Realu kad ima svoju banku\nFudbaler Barselone Đerar Pike rekao je da katalonski klub ne može da parira Realu kada su u pitanju transferi, jer za razliku od Madriđana nema svoju banku koja će im pozajmljivati novac za pojačanja.\nPike: Fudbal više nije sport u kom pobeđuju Nemci, Barsa i Španija su to promenili\nDefanzivac Barselone Đerard Pike rekao je da su španske ekipe i reprezentacija prekinule dominaciju Nemačke u evropskom fudbalu.\nPike propušta Superkup Evrope\nDefanzivac Barselone Đerard Pike zbog povrede će propustiti utakmicu UEFA Super kupa, koju Katalonci tim u petak u Monaku igraju protiv Porta.\nPike: Gvardiola viče glasno kao Ferguson\nFudbaler Barselone Đerard Pike otkrio je da njegov trener Pep Gvardiola nije uvek fin i da zna da viče na svoje igrače slično kao Aleks Ferguson.\nPike: Ronaldo stvarno voli ogledalo, ali je dobar momak\nDefanzivac Barselone Đerard Pike je jedan od retkih koji ne smatraju da je Kristijano Ronaldo uobražen, iako je potvrdio da Portugalac dosta vremena provodi pred ogledalom.\nPike: Murinjo je samo dodatna motivacija\nFudbaler Barselone Đerard Pike je rekao da će njegovoj ekipi činjenica da Real sa klupe vodi Žoze Murinjo poslužiti samo kao dodatna motivacija u predstojećem El Klasiku.\nKad ne može Mesija, Sitiju je i Pike dobar - za 110 miliona evra!\nNeverovatni Mančester siti ne miruje. Nakon što je i do njih stigla informacija da će Barselona ponuditi novi ugovor i veću zaradu Leu Mesiju, okrenuli su se Đerardu Pikeu kojem će ponuditi čak 110 miliona evra.\nPike produžio ugovor sa Barselonom do 2015.\nFudbalski klub Barselona saopštio je danas da je sa odbrambenim fudbalerom Đerardom Pikeom potpisao novi, trogodošnji ugovor koji ističe na leto 2015. godine.


Pala cena FRA - Ozonpress :: internet portal\nDržava je svoj paket akcija (57,65 odsto) u Fabrici rezlog alata ponudila za 2,33 miliona evra, ili 35 odsto jevtinije nego u javnom pozivu objavljenom krajem maja ove godine, piše današnja Politika.\nDo izmena je došlo zbog toga što je nedavno izvršena nova procena kapitala, uključujući i poslovne rezultate iz 2014. godine, dok je prethodna bila zasnpvana na bilansu iz decembra 2013. Metod je prodaja kapitala, a otvaranje ponuda zakazano je za sutra po podne u Agenciji za privatizaciju.\nDirektor fabrike Milan Vidaković kaže da FRA trenutno zapošljava 578 radnika, a da će novi vlasnik dobiti fabriku čija imovina vredi 36 miliona evra, ali i obaveze u iznosu od 30 miliona evra. Kako kaže Vidaković, država je spremna da se odrekne svojih potraživanja koja iznose oko 16 miliona evra.\nUkoliko sutra ne bude ponuda, odmah će biti raspisan drugi javni poziv, a potom i treći. Iz poziva u poziv cena fabrike će biti sve niža.\nPero Zmija 18/08/2015 u 11:25 Odgovorite\nValjda će najbolji u toj branši Veljo Drobnjak i Radenko Luković to da kupe ili će to da učine preko trećeg lica?


Francuska: Svi da prime treću dozu a za četvrtu će se videti\nKako se kampanja vakcinacije dodatnom trećom dozom ubrzava otvaranjem u decembru za osobe starije od 50 godina, ostaju mnoga pitanja o imunitetu izazvanom vakcinacijom protiv Korona virusa. Takođe većinu zanima da li će morati da se vakcinišu dodatnom dozom svakih šest meseci, piše 20 Minutes. Naučni savet je izašao sa saopštenjem da svi treba da prime treću dozu. Da li će vakcinacija biti na svakih šest meseci?\nOd 1. decembra u Francuskoj, oni stariji od 50 godina moći će da prime treću dozu vakcine protiv Kovida-19, pod uslovom da prođe najmanje šest meseci nakon druge doze. Sa ovim bliskim tajmingom između vakcina, neki se pitaju: da li je to znak da će svi Francuzi morati da prime dodatnu dozu, kao što je slučaj u Sjedinjenim Američkim Državama i Izraelu? Da li će biti potrebno ponavljati vakcinaciju svakih šest meseci?\nDva istraživača specijalizovana za imunologiju koje je intervjuisao 20 Minutes veruju da bi uprkos neizvesnostima bilo iznenađujuće kada bi vakcinacija išla svakih šest meseci. Ali…\nJedva nekoliko meseci nakon što smo primili dve doze vakcine protiv Kovida-19, moraćemo da se vratimo i primimo i treću ako želimo da sačuvamo validnost sanitarne propusnice. U svakom slučaju za starije od 50 godina. Od 1. decembra, oni se podstiču da prime dodatnu dozu vakcine ako je prošlo više od šest meseci od kada su primili drugu dozu (ili jednu dozu). Da li je ovo početni signal za vakcinaciju protiv korona virusa svakih šest meseci za sve?\nTagovi: korona virus - svakih šest meseci - vakcinacija


ČUVAR VINA U OTVORENOJ BOCI | Galaksija Nova\nUređaj za čuvanje vina (Foto Mašinski fakultet)\nUređaj se sastoji se od jedinice za upumpavanje inertnog gasa argona, koji sprečava oksidaciju, i odvojivog elektromagnetnog zatvarača. Pronalazak osmislili istraživači Inovacionog centra Mašinskog fakulteta u Beogradu i kompanije PORT-TR.\nUređaj za točenje i čuvanje vina, pronalazak istraživača Inovacionog centra Mašinskog fakulteta u Beogradu i kompanije PORT-TR, koji u potpunosti sačuva kvalitet pića nakon otvaranja flaše, zahvaljujući podršci Fonda za inovacionu delatnost Republike Srbije, uskoro bi mogao da se nađe na domaćem, ali i na svetskom tržištu.\nSrbije obezbediće 20 hiljada evra\nza patentnu zaštitu, tehničku\ndokumentaciju, nove prototipove\ni dodatna testiranja.\nFond sa inovacionu delatnost RS i Invacioni centar MF potpisali su nedavnogovor o pružanju podrške u komercijalizaciji u okviru programa TTF. Taj program promoviše transfer tehnologije iz javnih naučnoistraživačkih organizacija u privatne kompanije, odnosno omogućuje naučnoistraživačkim institutima da za razvoj istraživanja koja imaju komercijalni potencijal nađu partnera u privatnom sektoru i svoju inovaciju iznesu na tržište.\nIvan Rakonjac i Aleksandar Sedmak (Foto Mašinski fakultet)\nProgram se finansira iz pretpristupnih fondova Evropske unije u iznosu od 1,185 miliona evra, a Fond za inovacionu delatnost obezbediće 20 hiljada evra za patentnu zaštitu, razvoj tehničke dokumentacije, izradu nove serije prototipova i dodatna testiranja.\nUgovor su potpisali Ivan Rakonjac, v.d. direktora Fonda za inovacionu delatnost, prof. dr Aleksandar Sedmak, direktor Inovacionog centra MF i pronalazači i nosioci autorskih prava, dr Miloš Milošević, naučni saradnik u IC i Bojan Lazić iz kompanije PORT-TR.\n„Prijavu Inovacionog centra Mašinskog fakulteta u Beogradu dobili smo krajem novembra prošle godine, a već nepunih mesec dana kasnije komisija ga je pozitivno ocenila. Ovaj projekat u praksi pokazuje kako izgleda kada se udruže nauka i privreda i kada se na osnovu zahteva tržišta identifikuje i razvija jedna ideja u nov komercijalno atraktivan proizvod. Krajnji cilj finansiranja je da se preko Kancelarcije za transfer tehnologije pri Fondu pronađu komercijalni partneri koji će ovaj pronalazak plasirati na tržište”, izjavio je Ivan Rakonjac, v.d. direktora Fonda za inovacionu delatnost.\n„Ugovor je dobar primer saradnje države i institucija koje je osnovala s ciljem da se unapredi ne samo inovaciona delatnost u Srbiji, nego i privredni razvoj zemlje”, ocenio je direktor Inovacionog centra MF, prof. dr Aleksandar Sedmak.\nIzrazivši zahvalnost Fondu za inovacionu delatnost RS što je prepoznao veliki komercijalni potencijal uređaja za točenje i očuvanje vina, direktor Inovacionog centra je istakao da će dobijena sredstva biti iskorišćena pre svega za međunarodnu zaštitu patenta. „To će omogućiti ne samo plasman uređaja na veći deo svetskog tržišta, nego i njegovu prepoznatljivost kao još jednog srpskog brenda na tom tržištu”, zaključio je profesor Sedmak.\nUređaj se sastoji se od jedinice za upumpavanje inertnog gasa argona, koji sprečava oksidaciju vina, i od odvojivog elektromagnetnog zatvarača, koji vino dozira u tačno određenoj zapremini. Za ovu inovaciju već je podneta međunarodna patenta prijava, a sada se kroz program TTF obezbeđuju sredstva za početak postupka zaštite na teritoriji Evropske patentne organizacije, Evroazijske patentne organizacije, u Americi, Kanadi i Australiji, odnosno u više od 50 zemalja sveta.


Srbija odobrila Pfizerovu vakcinu za djecu od 12 do 15 godina\n11.06.2021 / 17:28 KORONAVIRUS - Koronavirus\nAgencija za lijekove i medicinska sredstava Srbije zaključila je da se vakcina kompanije Pfizer/Biontech može koristiti kod populacije uzrasta od 12 do 15 godina.\nKako navode iz Agencije za lijekove, potvrđeno je da su se stekli svi zakonski uslovi i stručni kriterijumi koji se odnose na bezbjednost i efikasnost vakcine, prenosi RTS.\nNavodi se da su članovi komisije za humane lijekove Agencije, eminentni stručnjaci iz oblasti farmacije i medicine, provjerili sve materijale prije današnjeg vanrednog sastanka.\n- Nakon pozitivnog mišljenja od strane komisije za humane lijekove, ALIMS je odobrio primjenu vakcine protiv kovida 19 proizvođača Pfizer/Biontech za uzrast od 12 do 15 godina starosti - stoji u saopštenju.\nAgencija dodaje i da se kompletiranjem svih postupaka mogu započeti aktivnosti drugih nadležnih institucija, stručnih komisija i tijela nadležnih za imunizaciju, ali i pedijatriju kako bi se ispunili neophodni uslovi i definisali dodatni kriterijumi prije nego što zaista započne primjena vakcine na ovom uzrastu, odnosno imunizacija djece protiv kovida 19.\n- ALIMS i njeni stručnjaci su ovime još jednom pokazali da velikim trudom i dobrom organizacijom mogu da blagovremeno dođu do odgovora na pojedine zahtjeve, u potpunosti poštujući sve regulatorne zahtjeve i norme. A sve to sa ciljem kako bi se zaštitilo zdravlje, pa i životi građana Srbije, uz poseban oprez kada je riječ o osetljivim kategorijama stanovništva kao što su djeca - zaključuje se u saopštenju.


Božović: U Beranama uhapšen aktivista DPS-a zbog kupovine ličnih karata\n"Đukanović stigao u Berane"\nPoslanica DF-a Jelena Božović izjavila je da je u Beranama uhapšen aktivista DPS-a Fahrudin Dervišević i da se sumnjiči da je kupovao lične karte u naselju Talum.\nPodnaslov: "Đukanović stigao u Berane"\nTizer: Poslanica DF-a Jelena Božović izjavila je da je u Beranama uhapšen aktivista DPS-a Fahrudin Dervišević i da se sumnjiči da je kupovao lične karte u naselju Talum.\nOna je na konferenciji za novinare kazala da su potvrdu za hapšenje dobili iz policije.\n"Vrijeme ovakvih aktivnosti je prošlo i odgovaraće svi koji se ovim budu bavili. Svi koji trguju i koji se usude da uzmi novac za svoj glas, odgovaraće i pozivam građane da prijave ovakve slučajeve", kazala je Božović, navodeći da je Dervišević uhapšen po prijavi građana.\nOna je saopštila da je lider DPS-a Milo Đukanović prije par sati došao u Berane.\n03.27.2022 - 19:02 | *\n03.27.2022 - 19:02\nTagovi: Milo Đukanović, Demokratska partija socijalista DPS, Jelena Božović\nĐukanoviću međunarodna nagrada za ljudska prava: "Podsticaj za dalji rad na prosperitetu Crne Gore"\nPredsjednik Crne Gore Milo Đukanović danas je u Prištini primio međunarodnu nagradu za ljudska prava internacionalnog koledža AAB “Za prijem i smještaj izbjeglica sa Kosova tokom rata 1999. godine i dati doprinos unapređenju građanskih prava u Crnoj Gori”.\nĐukanović: KFOR ima posebno mjesto u očuvanju mira na Z. Balkanu\nOčuvanje mira i stabilnosti na Zapadnom Balkanu je od ključne važnost za ukupnu stabilnost Evrope. Misija KFOR u tome ima posebno mjesto i ulogu, kazao je predsjednik Crne Gore Milo Đukanović.


Tag: Grčka - Radio Kontakt Plus\nO priznanju Kosova i u Prištini i u Grčkoj: Zahtev bez negativnih iznenađenja\nGrčko priznanje Kosova danas je bilo tema dva razgovora - jednog u Prištini i jednog u Grčkoj.\nFormalizovana saradnja kosovskog i grčkog MSP-a\nDokument kojim se formalizuje saradnja u različitim oblastima između ministarstava spoljnih poslova Kosova i Grčke potpisan je danas u Prištini, saopštilo je kosovsko ministarstvo spoljnih poslova.\nTeodora Bakojanis izvestilac za Kosovo u PSSE\nTeodora Bakojanis izabrana je za izvestioca za Kosova u Parlamentarnoj skupštini Saveta Evrope. Bakojanis je i šefica delegacije Grčke u PSSE, javlja Kosovapress.\nKosovska predsednica Vjosa Osmani i premijer Aljbin Kurti na marginama Minhenske bezbednosne konferencije sastali su se sa grčkim premijerom Kirijakosom Micotakisom i od njega zatražili priznanje nezavisnosti Kosova.\nGrčki premijer u Beogradu: Želimo region u EU, ne menjamo svoj stav o kosovskoj nezavisnosti\nGrčki premijer Kirijakos Micotakis poručio je u Beogradu da Grčka želi da vidi sve zemlje regiona u EU, a posebno Srbiju. Istakao je da se stav Grčke ne menja po pitanju kosovske nezavisnosti, te da baš zato podržava dijalog Beograda i Prištine koji će dovesti do pravno-obavezujućeg sporazuma.\nKrit: Četvorica Albanaca i Pakistanac pobegli iz policijske stanice\nGrčka policija pokrenula je sveobuhvatnu potragu posle bekstva četvorice Albanaca i Pakistanca iz policijske stanice na Kritu, javljaju grčki mediji.\nJak zemljotres na granici Grčke i Severne Makedonije, usledilo više potresa\nSnažan zemljotres pogodio je u nedelju u 22:43h pogranično područje u Grčkoj. Bilo je više potresa jačine tri stepena pa naviše u blizini Bitolja u Severnoj Makedoniji. Evropsko-mediteranski seizmološki centar (EMSC) zabeležio desetak zemljotresa u pojasu makedonsko-grčke granice do ponoći.\nGrčka uvodi obavezno nošenje maske na otvorenom i u zatvorenom\nGrčka je objavila da se uvodi obavezno nošenje zaštitnih maski unutra i spolja tokom praznika na kraju ove godine, u nastojanju da zaustavi širenje epidemije korona virusa.


Mihajlović: 60 odsto romskih devojčica se uda pre 18. godine - Društvo - Dnevni list Danas\nPočetna » Društvo » Mihajlović: 60 odsto romskih devojčica se uda pre 18. godine\nMihajlović: 60 odsto romskih devojčica se uda pre 18. godine\nDečji i rani brakovi tema su koja je do pre nekoliko godina bila apsolutni tabu. Da trenutno stanje nije zadovoljavajuće govori činjenica da jedna od pet romskih devojčica stupi u brak i pre navršene 15. godine, izjavila je potpredsednica Vlade Srbije i predsednica Koordinacionog tela za rodnu ravnopravnost Zorana Mihajlović.\n2Piše: Danas Online 22. februara 2019. 14.25\n„Danas ne samo da o tome govorimo, već smo formirali i Nacionalnu koaliciju za okončanje dečjih brakova kako bismo kroz koordiniranu akciju svih relevantnih institucija i organizacija preduzeli neophodne mere da se pojava koja predstavlja ozbiljno kršenje ljudskih prava i negativno utiče na zdravlje, obrazovanje i pravo na život bez nasilja dece i naročito devojčica spreči“, izjavila je potpredsednica Vlade Srbije i predsednica Koordinacionog tela za rodnu ravnopravnost Zorana Mihajlović.\nOna je istakla da su, svesni izraženosti ovog problema i ozbiljnih posledica koje dečji brakovi nose, Koordinaciono telo i UNICEF u Srbiji pokrenuli inicijativu za osnivanje Nacionalne koalicije kako bi se kroz zajednička i koordinirana zalaganja unapredila prava dece, naročito one iz najugroženijih kategorija.\n„Podaci nisu sjajni – 60 odsto romskih devojčica uda se pre 18. godine, a jedna od pet stupi u brak i pre navršene 15. godine. To ostavlja ozbiljne posledice po njihov život, jer prekidaju svoje školovanje, rano rađaju, što njih i njihove bebe izlaže brojnim zdravstvenim rizicima i smrtnosti čija stopa je duplo veća nego u opštoj populaciji, a neretko su izložene i nasilju u porodici“, rekla je Mihajlović.\nPotpredsednica Vlade dodala je da će zadatak Nacionalne koalicije za okončanje dečjih brakova, koju čine predstavnici resornih institucija, ali i udruženja koja se bave položajem Roma i Romkinja u društvu, biti da doprinese kreiranju modela intervencija, osnaživanju mladih Romkinja da se obrazuju, jačanju lokalnih romskih zajednica, ali i boljoj koordinaciji na svim nivoima kako bismo dečje brakove iskorenili.\n„Brojni su razlozi pojave dečjih brakova. Na nama kao društvu je da stereotipe rušimo, a tradiciju koja je štetna menjamo. Osim što pogađaju devojčice, dečji brakovi ostavljaju ozbiljne posledice na društvo u celini“, zaključila je Mihajlović.\nDečji brakovi, Zorana Mihajlović\nMihajlović: Stiču se uslovi za funkcionisanje jedinstvenog transportnog tržišta\nMihajlović: Koliko još treba da prođe da se Priština vrati dijalogu?\n22. februara 2019. u 15.19\nPa ti izmisli toplu vodu, bolje zamoli Mrkonjica da te malo vodi po KORIDORU, mozda ces nesto nauciti iz svog delokruga , mani se ROMA\n23. februara 2019. u 12.29\nKako je Babicu na Kipru, kako je oporavak?


OTVOREN X MEĐUNARODNI MUZIČKI FESTIVAL "DANI HARMONIKE" - UGLJEVIK.INFO\nNaslovna Ugljevik OTVOREN X MEĐUNARODNI MUZIČKI FESTIVAL „DANI HARMONIKE“\nPosted on 21. aprila 2018.\nDeseti Međunarodni festival “Dani harmonike” u Ugljeviku, koji će okupiti 400 takmičara iz 17 zemalja, večeras je svečano otvoren nastupom prošlogodišnjeg laureata Aleksandra Popovića iz Srbije.\nSlaviša Perić, direktor Muzičke škole “Kornelije Stanković”, koja je organizator festivala, rekao je da će u takmičarskom dijelu programa nastupiti više od 200 solista, 20 kamernih sastava i četiri harmonikaška orkestra.\n– Ponosni smo što malo mjesto Ugljevik i Republika Srpska imaju festival koji je najbolji u bivšoj Jugoslaviji i po ocjeni kritičara najbolji festival na Balkanu kada je riječ o akademskoj muzici – rekao je Perić.\nOsim Muzičke škole “Kornelije Stanković”, organizatori festivala su i ugljevičko Udruženje umjetnika “Artist” i Centar lijepih umetnosti “Gvarnerius” iz Beograda, a festival je svečano otvario načelnik opštine Ugljevik Vasilije Perić.\n– Festival harmonike prevazišao je sva očekivanja, u takmičarskom i edukativnom smislu, a Ugljevik je pokazao otvorenost u međukulturnoj saradnji – rekao je Perić.\nPobjednici “Dana harmonike” u Ugljeviku nastupiće u ponedjeljak, 23. aprila, u Centru za kulturu “Semberija” u Bijeljini na gala koncertu umjetnika Viktora Romanka iz Rusije i Vladimira Murze iz Ukrajine.\nOvogodišnji festival biće zatvoren naredne večeri koncertom Vladimira Murze i laureta “Dana harmonike” u Centru lepih umetnosti Jovana Kolundžije “Gvarnerius” u Beogradu.\nPrevious article VUKOTA GOVEDARICA POSJETIO OPŠTINU UGLJEVIK\nNext article Narodna biblioteka Ugljevik obilježila Svjetski dan knjige


U Švajcarkoj osnovana Liga Albanaca Bujanovca, Preševa i Medveđe koji žive u toj zemlji - Bujanovačke\nPočetna DRUŠTVO U Švajcarkoj osnovana Liga Albanaca Bujanovca, Preševa i Medveđe koji žive u toj zemlji\nU Švajcarkoj osnovana Liga Albanaca Bujanovca, Preševa i Medveđe koji žive u toj zemlji\nBujanovačke31. okt 2021.DRUŠTVO, NASLOVNA0\nBujanovac, 31. oktobar 2021.- U švajcarskom Cirihu osnovan je Savez udruženja Albanaca Bujanovca, Preševa i Medveđe sa ciljem da u zajedničku Ligu objedini rad svih organizacija koje okupljaju Albance u toj zemlji.\nKako je saopšteno, udruženja Preševske doline koja deluju u Švajcarskoj udružila su se u jedinstvenu Ligu kako bi koordinisali svoje aktivnosti u cilju jačanja veza sa zavičajem, doprinosa i promovisanja očuvanja albanskog jezika, tradicije, kulture i istorije u Švajcarskoj, prenosi portal Folonline.\nFadil Selmani rodom iz Medveđe je izabran za predsednika ovog udruženja na godinu dana.\nOsnivanje Lige dolazi nakon potpisivanja Memoranduma o razumevanju između udruženja Doline u Švajcarskoj 29. maja 2021. godine u prostorijama Ambasade Republike Albanije u Bernu.\nOsnivanju je prisustvovao i ambasador Republike Albanije Ilir Gjoni, koji je najavio bezrezervnu podršku Ambasade Republike Albanije.\nPrevious PostVučić na instagramu najavio pomoć od 30 evra Next PostMarija je ponos Levosoja, diplomirala sa 10 i čeka posao u Bujanovcu


RTCG - Radio Televizija Crne Gore - Nacionalni javni servis :: Društvo :: CG snažno vrednuje saradnju sa UNDP-em\n19. 05. 2022. 08:57 >> 08:55\nĐUROVIĆ I GAŠPARIKOVA\nCrna Gora snažno vrednuje saradnju sa UNDP-em, saopštila je predsjednica crnogorskog parlamenta Danijela Đurović, te izrazila uvjerenje da će se, na temeljima dosadašnje prakse i iskustva, partnerstvo sa tom organizacijom nastaviti i nadograditi.\nIz parlamenta je saopšteno da se Đurović danas sastala sa stalnom predstavnicom UNDP-a u Crnoj Gori Danielom Gašparikovom.\nIstičući da je UNDP godinama unazad pouzdan i aktivan partner Crne Gore u realizaciji prioritetnih razvojnih ciljeva, Đurović je izrazila zadovoljstvo intenzitetom i dinamikom zajedničkih aktivnosti, stepenom realizacije planiranih projekata i strateški orijentisanih programa koji u potpunosti prate razvojne potrebe Crne Gore u kontekstu EU integracija.\n"Predsjednica je naglasila da Crna Gora snažno vrednuje saradnju sa UNDP-em, te izrazila uvjerenje da će se, na temeljima dosadašnje prakse i iskustva, partnerstvo sa UNDP-em nastaviti i nadograditi. Dodatno, Đurović je ukazala na važnost stručne, ekspertske i savjetodavne pomoći UNDP-a u jačanju crnogorskih institucionalnih kapaciteta", saopšteno je iz parlamenta.\nOsvrnuvši se na problematiku rodne ravnopravnosti, kao jedne od važnih pojedinosti strateškog okvira programskog djelovanja UNDP-a, Đurović je, kako su saopštili, istakla da je suštinski važno pitanja rodnog senzibiliteta posmatrati i rješavati u širem kontekstu, koji ne bi bio ograničen isključivo na pojedično bavljenje ovim kompleksnim fenomenom.\n"U tom kontekstu, predsjednica je naglasila da regulisanje pitanja rodne ravnopravnosti u zakonskim okvirima iziskuje rješenja koja podrazumijevaju utvrđivanje određenih kvota, kao modela koji jeste „nužno zlo”, budući da je nedovoljna zastupljenost žena u javnom i političkom životu evidentna. Predsjednica je ukazala na zalaganja Odbora za rodnu ravnopravnost i predstavila rezultate koji su ostvareni, uz očekivanje da će aktivan doprinos daljim planiranim aktivnostima dati svi politički subjekti", navode u saopštenju.\nĐurović je istakla i da je od presudne važnosti pronaći najadekvatnije modele koji bi kroz zakonsku regulativu, regulisali sankcionisanje i suzbijanje govora mržnje "budući da smo svjedoci da je takav diskurs sve više prisutan u javnom životu".\nGašparikova je, kako je saopšteno, istakla ključnu ulogu parlamenta u postizanju Ciljeva održivog razvoja i ispunjavanju obaveza iz procesa pristupanja EU.\nGašparikova se osvrnula na blisku saradnju UNDP-a i parlamenta kad je u pitanju zalaganje za veću zastupljenost žena na izbornim listama, ali i borba protiv svake vrste nasilja nad ženama, a naročito u javnom životu. Istakla je spremnost UNDP-a da i dalje podržava razvoj plana sprovođenja nacionalno utvrđenih doprinosa za smanjenje efekta staklene bašte za najmanje 35 posto i usmjerenost na zelenu, pravednu tranziciju.\n“Vjerujem da će parlament ulogu koju ima u oblikovanju reformskih procesa u zemlji i u narednom periodu sprovoditi kroz veće učešće zajednice i svih relevantnih partnera okupljenih oko zajedničkog cilja – stvaranja boljih uslova života i mogućnosti izbora za sve žene i muškarce u društvu”, rekla je ona.\nSkupština Crne Gore Danijela Đurović Daniela Gašparikova\nIzbor čelnih ljudi u pravosuđu ključ napretka reformskih procesa


RTCG - Radio Televizija Crne Gore - Nacionalni javni servis :: Svijet :: Pregovarač EU za Bregzit se nada napretku\nNOVA FAZA 17. 01. 2019. 22:56 >> 22:29 0\nPregovarač EU za Bregzit Mišel Barnije izjavio je danas da se nada da će konsultacije premijerke Velike Britanije Tereze Mej s političkim liderima u zemlji pomoći u napretku oko uslova Bregzita i obilježiti "novu fazu" u pregovorima.\nBarnije je rekao da je "postizanje sporazuma u svačijem interesu" i da "nešto mora da se promijeni" da se obezbijedi dogovor o razlazu.\nOn je portugalskim poslanicima tokom posjete Lisabonu rekao da se u odsustvu dogovora, pregovori Velike Britanije i Evropske unije o vanrednim mjerama za sprečavanje sloma zajedničke infrastrukture neće odvijati u "atmosferi povjerenja".\nBarnije je rekao da nije razgovarao o mogućnosti odlaganja Bregzita zato što su datum 29. marta izabrali Britanci i upisan je u zakone Velike Britanije.\nKonzervativci će podržati sporazum o Bregzitu\nVelika Britanija će istupiti iz EU do 31. januara\nNema više pregovora o Bregzitu


Besplatne obuke WEB dizajna za Romkinje\nBesplatne obuke WEB dizajna za Romkinje – Personal magazin\nDanas je u Novom Sadu počela besplatna obuka za WEB DEVELOPMENT / WEB DIZAJN koja ima za cilj da pet polaznica romske nacionalnosti osposobi da naprave kompletnu internet prezenciju nekog…\nDanas je u Novom Sadu počela besplatna obuka za WEB DEVELOPMENT / WEB DIZAJN koja ima za cilj da pet polaznica romske nacionalnosti osposobi da naprave kompletnu internet prezenciju nekog biznisa.\nU okviru programa “Povratak u nove šanse“ koji sprovodi Nemačka organizacija za međunarodnu saradnju GIZ, realizuje se i projekat “Podsticanje samozapošljavanja Romkinja povratnica u Srbiju i drugih ranjivih grupa“u organizaciji Udruženja poslovnih žena Srbije. Tokom jula, avgusta i septembra, u Novom Sadu, Beogradu i Pirotu su, u okviru ovog projekta, sprovedene obuke “Kako da postanem preduzetnica” i “Kako da postanem maserka”, koje je pohađalo preko 90 polaznica.\nZa obuku o web developmentu je od 20 prijavljenih žena iz cele Srbije, odabrano pet Romkinja visokog obrazovanja (iz Novog Sada, Beograda, Subotice, Žablja i Niša), izuzetno motivisanih da postojeće znanje rada na računaru podignu na viši nivo.\nObuka se održava u prostorijama novosadskog preduzeća Saint Di, čija je vlasnica i članica Udruženja poslovnih žena, Dragana Čalija, prepoznala potrebu konstantnog učenja i usavršavanja kao bitan deo ličnog i profesionalnog napretka. Obuka se bazira na WordPress platformi, koja je odabrana zbog svoje jednostavnosti korišćenja. Ova platforma je izuzetno popularna jer omogućava i ljudima koji nisu iz struke da naprave prezentabilna web rešenja. Uz savete pri odabiru odgovarajućih slika i fontova, polaznice će biti upućene kako da rasporede informacije na sajtu i kako da prilagode sajt za mobilne uređaje. Fokus prva tri dana obuke je na razumevanju kako funkcioniše WordPress platforma uz korišćenje tema koje olakšavaju pravljenje sajta. Uvid u praktičnu primenu stiče se korišćenjem primera, kroz simulaciju procesa rada koji se koriste u izradi sajta.\nPreduzeće Saint Di se bavi razvojem softverskih rešenja (sopstvenih – u oblasti digitalizacije nabavki, i po porudžbini). Osim Operations Manager-a kompanije Saint Di, Jovane Čenejac Stašuk, koja će voditi obuku, ceo kolektiv je spreman da polaznicama odgovori na pitanja koja se tiču i ostalih segmenata poslovanje IT kompanije.\nBesplatne obuke WEB dizajna za Romkinje was last modified: September 30th, 2019 by Redakcija\nWeb developmentweb dizajn\nLG i kompanija Unity Technologies sarađuju na simulaciji rada autonomnih vozila\nKongres mladih matematičara u Novom Sadu od 3. do 5. oktobra\nTCL Plex – novi mobilni telefon na tržištu Srbije


Udruženje novinara Nemačke: Axel Springer otpušta do 20% zaposlenih? - Ekonomske Vesti\nUdruženje novinara Nemačke: Axel Springer otpušta do 20% zaposlenih?\n1. okt. 2019 1. okt. 2019 Andrija Matić 0 Comments\nTemeljno restrukturiranje medijskog koncerna Axel Springer podrazumevaće smanjenje broja zaposlenih za 10 do 20%, objavljeno je u Nemačkoj iz više izvora medju kojima je i Udruženje novinara te zemlje.\nŠirom sveta kompanija zapošljava oko 16.000 ljudi, što znači da će ih izmedju 1.600 i 3.200 ostati bez posla.\n„Jedan od najvećih medijskih koncerna Evrope biće tako temeljno restrukturiran da kamen na kamenu neće ostati”, saopštilo je Udruženje novinara Nemačke.\nAxel Springer je u ponedeljak izdao saopštenje o detaljima planova restrukturiranja i štednje, ali je detalje o smanjivanju broja zaposlenih najavio u sledećem saopštenju, pošto se obave potrebne analize i računice.\nFirma najavljuje smanjenje troškova i broja zaposlenih, ukidanje samostalnosti redakcija i obustavu izlaženja niza naslova „koji više ne rastu“.\n„To nije nikakva reforma, nego temeljno restrukturiranje koje će mnoge vredne i kvalifikovane novinarke i novinare ostaviti bez posla”, navode se reči predsednika Udruženja novinara Nemačke Franka Iberala na sajtu tog udruženja.\nAxel Springer je objavio da će se okrenuti digitalnim sadržajima, kojima je već u prvom polugodištu ove godine obezbedjeno 74% prometa.\nU naredne tri godine će pre svega u Live-video strategiju i televiziju tabloida Bild biti uloženo 100 miliona evra. A uštede od 50 miliona evra ostvariće se u izdavačkoj delatnosti News Media National – štampanim izdanjima Bilda i Velta, koji će se oslanjati na mrežu eksperata i komentatora.\nSamostalnost redakcija odlazi u prošlost – Bild, Welt i Sport bild, na primer, imaće istu sportsku redakciju.\n„Springer je ostao dužan odgovora na mnoga pitanja, na primer na pitanje kakvu će korist imati čitaoci koji će ubuduće u tri novine nalaziti iste sportske sadržaje. To je suprotno medijskoj raznovrsnosti i to će čitaoci i korisnici verovatno kazniti“, upozorava Udruženje novinara Nemačke.\nUdruženje novinara Nemačke i sindikat uslužnih delatnosti Verdi odlučno su se usprotivili eventualnoj ideji o tehnološkim viškovima i zatražili su da se pred otkazima prednost da prekvalifikacijama. A ako se otkazi ne budu mogli izbeći da budu socijalno podnošljivi i uz primerene otpremnine.\nRadikalno restrukturirane kompanije Axel Springer dolazi pošto je zaključen sporazum o ulasku u nju američkog investicionog fonda Kohlberg, Kravis Roberts (KKR). Taj fond će u Axel Springer uložiti 2,9 milijarde evra, pa će postati veći akcionar čak i od udovice osnivača Fride Špringer, prenosi finanzen.net.\n„Udruženje novinara strahuje da Špringer na teret zaposlenih preuzima suviše veliki rizik samo da bi ispunio profitna očekivanja KKR svog novog akcionara“, navodi se na sajtu tog Udruženja.\n← I žena je čovek: Ako bez majice mogu muškarci, mogu i žene\nHoćemo li se svi voziti Lufthanzom: Nemačka kompanija preuzima letove Adrije ervejz →


Marina Lipovac Tanasković: Vlast izvlači trećinu budžeta Beograda preko ugovora o delu – Krstarica\nBeta 25. oktobra 2021. 13:35\nPredsednica odborničke grupe Narodne stranke u Skupštini Beograda Marina Lipovac Tanasković izjavila je danas da će gradska vlast ove godine iz budžeta prestonice „izvući“ ukupno 42,2 milijarde dinara, odnosno oko 355 miliona evra za „koje niko ne zna za šta su tačno potrošeni“.\n„To je trećina budžeta a sredstva su formalno namenjena ugovorima o delu i specijalizovanim ugovorima, preko kojih se novac izvlači u privatne džepove, dok je za plate svih 2.500 zaposlenih u gradskoj upravi izdvojena trećina te sume, odnosno 15 milijardi dinara, ili oko 130 miliona evra“, rekla je ona na konferenciji za novinare ispred Skupštine Srbije, gde je održana sednica gradskog parlamenta.\nLipovac Tanasković navela je da su samo od juna do danas troškovi za ugovore o delu i specijalizovane ugovore povećani za 2,2 milijarde dinara.\n„Novac odlazi na džipove, u džepove i u džakove, a gradjanima ostaje da plaćaju sve te gluposti“, rekla je ona.\nOna je dodala da treći rebalans ovogodišnjeg budžeta prestonice predstavlja „tragično lice vlasti, koja je pokazala da je nestručna i nesposobna da vodi grad, ali je veoma stručna i sposobna da izvlači novac iz budžeta“.\n„Grad se, pored tolikog izvlačenja novca iz budžeta, ove godine dodatno zadužio za pet miliona evra za linijski park, 10 miliona evra za rekonstrukciju Kalenić pijace, a zadužio se i za još 1,43 miliona evra za završetak rekonstrukcije četiri ulice od Vukovog spomenika do Kalemegdana“, rekla je Lipovac Tanasković.\n„Pored gradske vlasti, zadužuju se i komunalna preduzeća, pa se tako Parking servis ove godine zadužio za 345 miliona dinara za rekonstrukciju 12 garaža a onda dodatno i za 100 miliona dinara za rekonstrukciju parkirališta“, rekla je Lipovac Tanasković.\nPredsednica odborničke grupe Narodne stranke dodala je da sve to nije dovoljno gradu da bi bio likvidan i zato dobija dodatni novac od Vlade Srbije.\n„Pre nekoliko dana je iz republičkog budžeta izdvojeno 390 miliona dinara za likvidnost Beograda, a grad je ove godine od države dobio ukupno više od milijardu dinara“, rekla je ona.\nLipovac Tanasković je podsetila da je planirana vrednost metroa 2012. godine bila 2,2 milijarde evra, a 2019. iznosila je 4,4 milijarde evra, dok se danas govori da će koštati pet milijardi evra.\n„Gradjani su platili dodatne studije za metro 500 miliona evra samo zato što je menjan plan da bi se linije metroa ukrštale kod ‘Beograda na vodi’, a ne na Trgu Republike, kako je prvobitno planirano“, zaključila je ona.


Samoopredeljenje na vanrednoj sednici Skupštine Kosova: Hašim Tači uzurpirao državu!\nVanredna sednica Skupštine Kosova na kojoj se raspravljalo o blokadi Centralne izborne komisije završila je rad dok će se za predloženu Rezoluciju opozicije glastati na nekoj od sledećih zasedanja, kada bude kvoruma. Posle jučerašnje žustre rasprave o utrošenim budžetskim sredstvima i današnja vanredna sednica, sa jedinom tačkom dnevnom reda, blokada Centralne izborne komisije, održana je u istom tonu.\nSami Kurteši iz pokreta Samoopredeljenje je optužio predsednika Kosova Hašima Tačija da je pokušao da promeni sastav Centralne izborne komisije, što je, kako je naglasio, protiv Ustava Kosova. Kureteši je rekao da je proteklo više od tri meseca kako su parlamentarne grupe, po drugi put, podnele predloge za sastav članova CIK-a. Iz Samoopredeljenja upozoravaju da se krajem ovog meseca završava i mandat izvršnog direktora CIK-a. Takođe su predložili rezoluciju, od jedne tačke, na osnovu koje Skupština traži da se odluka CIK-a, bez odlaganja, donese u skladu sa Ustavom, Zakonom o izboru Ustavnog suda od 26. avgusta 2014. godine.\nAvdulah Hoti, foto: V. Ćup, GračanicaOnlajn\nPredsednik parlamentarne grupe LDK Avdullah Hoti, rekao je da je blokada CIK-a prouzrokovala mnoge probleme, jer su stranke ostale bez novca, a zaposleni u njima bez plata, za šta, kao glavnog krivca vidi kosovskog predsednika Hašima Tačija.\n-Predsednik je bez ikakvog razloga onemogućio funkcionisanje Centralne izborne Komisije. Čime je prekršio ustav. Predsednik je time i prekršio ljudska prava, naglasio je Kurteši.\nSkupština Kosova, raspava o blokadi CIK-a, foto: V. Ćup, GračanicaOnlajn\nS druge strane Hiljmi Rečica, ispred parlamentarne grupe PDK, ocenjuje da je predložena Rezolucija direktno mešanje u ovlašćenja kosovskog predsednika Hašima Tačija i smatra da je donošenje iste neprihvatljivo.\n-PDK je uglavnom oštećena ovom situacijom, jer ima nekoliko poslanika. Postoje i namerne blokade opozicionih stranaka koje su bile zastupljene u CIK-u dok su u međuvremenu primale platu. Današnja sednica je nepotrebna dok je rezolucija neprihvatljiva, rekao je Rečica.\nPoslanica Samoopredeljenja Aljbuljena Hadžiju okrivila je kosovskog predsednika Hašima Tačija za kršenje Ustava, time što, kako je ustvrdila, godinu dana drži u blokadi rad Centralne izborne Komisije.\n-On narušava Republiku Kosovo i zloupotrebio je ustavni sud. Mi smo predložili dva predstavnika iz naše stranke, ta mesta nam pripadaju po Ustavu i zakonu i dva meseca nismo dobili odogovor. Nećemo dozvoliti da se volja građana zloupotrebljava i pozivamo da se ispoštuje izborni zakon i olduka Ustavnog suda. On nema mandat da raspravlja o teritoriji, dok garantuje potpuno funkcionisanje institucija. Postavlja se pitanje zašto je imenovanje predsednika CIK-a zaključano? On to čini kako bi pružio podršku štetnim pogodbama sa Srbijom. Mi razmišljamo da ovo pitanje pošaljemo ustavni sud i do kraja nedelje ćemo imati dovršenu tužbu, precizirala je Hadžiju.\nŠćipe Pantina je potvrdila da je parlamentarna grupa PDS podržala zahteve za formianje nove izborne Komisije, sa čime su se složili i članovi NISMA-e i parlametnarne grupe Šest plus.\nEmilija Redžepi, foto: V. Ćup, GračanicaOnlajn\nZahtevi Emilije Redžepi da u CIK-u budu zastupljeni i članovi manjinskih zajednica, kao i da bude primenjena rotacija članova CIK -a, što je, kako je rekla, ustavno pravo zagarantovano manjinama, izazvalo je reagovanje poslanika VAKAT-a Bahrija Šabanija koji je poslanici Redžepi poručio da pravo na rotaciju u CIK-u može tražiti tek nakon izborne pobede. Redžepi je replicirala i rekla da se nije pozvala na izbornu pobedu, već na ustavno pravo.\nPoslanik Samoopredeljenja Dželjalj Svečlja optužio je kosovskog predsednika Hašima Tačija da je blokadom Centralne izborne Komisije uzurpirao državu.\n-Zakon jasno određuje da čanovi ne mogu da budu duže od 60 dana. Ovaj paragraf jasno pokazuje zakonske kriterijume i mehanizme za imenovanje članova CIK-a. Ovo je uzurpacija države od strane Hašima Tačija i naplata nekih protivusluga. CIK mora da profunkcioniše što pre i da radi što bolje, rekao je Svečlja.\nNi tokom današnje vanredne sednice Skupštine nije bio obezbeđen prevod na srpski jezik tako da je ekipama srpskih redakcija bilo gotovo nemoguće da prate rad parlamenta.\nTači: Ustav i zakoni jasno određuju rokove za konstituisanje institucija\nObjavljeno 13. marta 2019. 16. marta 2019. by Ivan MiljkovićU kategoriji PolitikaTagged Blokada CIK-a, Samoopredeljenje, Skupština Kosova, Hašim Tači\n24. maja 2019., 19:23


Povređenima na pijaci „Stari Merkator” biće isplaćena odšteta – NBGD Vesti\nPovređenima na pijaci „Stari Merkator” biće isplaćena odšteta\nAutor nbgdvesti on 19. januara 2022.\nOn je najavio i uređenje podzemnih prolaza ali i naglasio da prethodno treba rešiti pitanje svojinskih odnosa lokala koji u njima postoje.\n– Nadam se da ćemo, prema mišljenju stručnjaka, uskoro ući u završnu fazu pandemije. U ovom trenutku bitno je da se ne preoptereti zdravstveni sistem. Oko 40 odsto zaraženih virusom korona čine asimptomatski pacijenti. S druge strane, veoma je teško kontrolisati širenje virusa kod asimptomatskih slučajeva, ali je dobro što u zdravstvenom sistemu nema značajno većeg broja hospitalizovanih i preminulih. Moramo kao i do sada slušati preporuke epidemiologa i zajedničkim kompromisom usaglasiti ih sa sugestijama političkog dela Republičkog kriznog štaba – poručio je gradonačelnik Beograda.


Izvor: RTS, 20.Nov.2019, 10:01\nNakon kopna, mora, vazduha i kibernetičkog prostora - NATO širi svoje delovanje i na petu operativnu zonu - svemir, kažu neimenovani izvori iz Severnoatlantske alijanse. Svemir je, po mišljenju generalnog sekretara Jensa Stoltenberga, ključan za odbranu, navigaciju, odvraćanje i rano upozoravanje na pretnje.\nOtprilike polovina od dve hiljade satelita u Zemljinoj orbiti pripada članicama Alijanse, >> Pročitaj celu vest na sajtu RTS << ali NATO ne namerava da u svemir postavlja oružje, naglašava generalni sekretar NATO-a Jens Stoltenberg.\nSledeće nedelje, kaže, ide u Pariz da sa francuskim predsednikom diskutuje o aktuelnim problemima Saveza. Emanuel Makron je nedavno izjavio da je NATO u stanju moždane smrti.\n"Ako pogledate šta je NATO radio poslednjih godina, videćete veoma izdržljivu, jaku i prilagodljivu alijansu. Naša kolektivna odbrana je znatno ojačana u odnosu na protekle decenije. Sjedinjene Države ne napuštaju Evropu, već se u nju vraćaju. Evropski saveznici ulažu više u NATO. U toku je modernizacija saveza sa sasvim novom komandnom strukturom, sposobnom da se suoči sa sajber pretnjama i drugim izazovima", kaže Jens Stoltenberg.\nSeverna Amerika i Evropa zajedno, čine više za NATO nego prethodnih decenija, ali američka strana za odbrambene potrebe i dalje izdvaja najviše novca.\nAmbasadorka Sjedinjenih Država pri Alijansi, Kej Bejli Hačinson, smatra da bi eventualni budući napadi na satelite zemalja članica u kosmičkom prostoru, mogli da se protumače kao provokacija. Na pretnje bi, kaže, trebalo odgovoriti.\nNakon kopna, mora, vazduha i kibernetičkog prostora - NATO širi svoje delovanje i na petu operativnu zonu - svemir, kažu neimenovani izvori iz Severnoatlantske alijanse. Svemir je, po mišljenju generalnog sekretara Jensa Stoltenberga, ključan za odbranu, navigaciju, odvraćanje i rano upozoravanje...


Naslovnica Evropa Holandija Presuda Mladiću krajem novembra, čeka je u pritvoru\nSudsko vijeće Haškog tribunala izreći će prvostepenu presudu optuženiku za ratne zločine i genocid Ratku Mladiću krajem novembra ove godine, a dotad ga neće pustiti na privremenu slobodu ni zbog liječenja, saopćeno je iz Haga.\nProšle sedmice Sudsko vijeće donijelo je odluku kojom je odbilo pustiti Mladića na privremenu slobodu radi liječenja u Rusiji, jer nije uvjereno da će se vratiti i pored garancija Vlade Rusije da će se vratiti, prenosi Tanjug.\nU saopćenju Tribunala navodi se da je Sudsko vijeće u odluci podsjetilo da se Mladić nije dobrovoljno predao Tribunalu već da je izbjegavao hapšenje 16 godina uprkos narušenom zdravstvenom stanju.\nOsim toga, Sudsko vijeće smatra da Mladić ima adekvatan tretman u pritvorskoj jedinici i da se o njemu staraju medicinski specijalisti, u skladu s međunarodnim standardima, te da “ne postoji akutni medicinski problem koji ostaje neriješen”.\nU odluci je Sudsko vijeće primijetilo da se medicinski izvještaji na koje se oslanja odbrana zasnivaju na nalazima stručnjaka koji ga nisu lično pregledali ili su ga pregledali još 2015. godine.\nNasuprot tome, prema medicinskim izvještajima Sekretarijata i nezavisnih specijalista, koje je imenovalo Sudsko vijeće, Mladić je “viđan” i procjenjivan godinama.\nZbog toga Sudsko vijeće smatra da su ti izvještaji pouzdaniji, navodi se u saopćenju i podsjeća da će presuda Mladiću biti izrečena krajem novembra ove godine.\nOdbrana Mladića tražila je hitnu dozvolu Sudskog vijeća da mu se omogući liječenje u Rusiji, jer mu se, kako tvrde Mladićevi branioci, zdravstveno stanje drastično pogoršalo u pritvoru te da je to jedini razuman i human način koji može osigurati da on živ dočeka prvostepenu presudu.\nOptužen za genocid\nZahtjev su potkrijepili medicinskom dokumentacijom i mišljenjima brojnih stručnjaka, kao i garancijama Ambasade Rusije u Holandiji da će Moskva poštivati sve uvjete koje u slučaju odobrenja liječenja postavi Tribunal, kao i da će Mladiću biti zagarantirana lična sigurnost.\nRatni komandant bosanskih Srba optužen je za genocid počinjen u Srebrenici, gdje je u julu 1995. ubijeno više od 8.000 bošnjačkih muškaraca i dječaka.\nMladića optužnica tereti i za opsadu Sarajeva, koja je trajala 44 mjeseca i u kojoj je ubijeno više od 10.000 ljudi.\nNakon višegodišnjeg bjekstva uhapšen je u Srbiji i izručen Tribunalu u maju 2011. godine.\nSuđenje mu je počelo u maju 2012, a okončano u decembru prošle godine.\nTužilaštvo zatražilo doživotni zatvor\nPrvostepena presuda trebala bi mu biti izrečena do novembra 2017, a čeka je u pritvoru Haškog tribunala.\nTužilaštvo Haškog tribunala zatražilo je kaznu doživotnog zatvora za Mladića.\n“Bilo kakva kazna manja od maksimalno predviđene zakonom, a to je kazna doživotnog zatvora, bila bi uvreda i živim i mrtvim žrtvama, kao i udar pravdi”, rekao je u decembru prošle godine Alan Tieger, tužilac Međunarodnog krivičnog sudu za zločine počinjene u bivšoj Jugoslaviji.


Popović: "Neka fudbal bude u centru pažnje" - Sportske.net\nPopović: "Neka fudbal bude u centru pažnje"\nPredsednik fudbalskog kluba Partizan Zoran Popović obratio se sportskoj javnosti i navijačima kluba koji vodi uoči 148. "večitog derbija". Prvi čovek Partizana poslao je poruku mira i zatražio od "Grobara" da se vode njegovim rečima.\nVikend pred nama rezervisan je za fudbalsku svetkovinu koja će 148. put biti odigrana na stadionu "Rajko Mitić". Crvena zvezda će ugostiti Partizan u okviru 24. kola Jelen Superlige, a dva dana uoči "večitog derbija" javnosti i navijačima se obratio prvi čovek vicešampiona Srbije.\nPrvi put od kada je stupio na funkciju predsednika FK Partizan Zoran Popović se našao u prilici da se obrati navijačima pred "večiti derbi" a njegova poruka ima za cilj da se smire tenzije i napravi sportska atmosfera pred utakmicu sezone.\nSaopštenje predsednika FK Partizan Zorana Popovića prenosimo u celosti:\n"Poštovani navijači Partizana, ljubitelji fudbala u Srbiji,\nPred nama je 148. "večiti derbi", susret dva najpopularnija i najuspešnija srpska fudbalska kluba. Kao i prethodnih sezona i ovaj derbi će bitno, možda i odlučujuće, uticati na konačni ishod borbe za titulu prvaka Srbije, što dodatno povećava interesovanje javnosti, ali i tenzije među navijačima.\nNa upravama klubova, kao i na neposrednim akterima, igračima, trenerima, članovima stručnih štabova, leži velika odgovornost da svojim izjavama, ponašanjem u celini, očuvaju dostojanstvo i fer-plej, pozitivno utiču na smirivanje napetosti i stvaranje uslova da "večiti derbi" protekne u sportskoj atmosferi i kvalitetnoj igri. Apelujemo na navijače da u podršci svojim timovima izbegnu lične uvrede, nepristojnosti i sve parole kojima nije mesto na sportskim borilištima. Verujemo da je želja svih da atmosfera bude nezaboravna, navijanje gromoglasno, ali u okvirima sportskih pravila i poštovanja prema protivniku.\nPosebno je važno osigurati punu bezbednost igrača, trenera, sudija i službenih lica i uvereni smo da će organizator utakmice, uz našu pomoć i asistenciju MUP-a, učiniti sve da igrači i drugi neposredni učesnici derbija budu u potpunosti koncentrisani na utakmicu i na njoj pruže svoj trenutni maksimum. Učinimo sve da igrači budu u centru pažnje, da se pre i posle derbija piše i govori o njima, njihovim golovima, driblinzima i potezima, a ne o incidentima, sukobima ili drugim pojavama koje su u sportu neželjene i štetne.\nPozivamo navijače Partizana da masovnim prisustvom utakmici, podrškom timu koji vole, pomognu igračima da uspešno okončaju sezonu u kojoj se od starta nalaze na vodećoj poziciji i osvoje trofej koji po svojim kvalitetima zaslužuju.\nU Beogradu, 23.04.2015. godine" stoji u saopštenju koje je potpisao Zoran Popović.\nPredstojeći "večiti derbi" zakazan je za subotu, 25. april, od 18 časova.